Knjiga o džungli - InfoVranjske\nJedini sledeći kadrovski izlaz u spasavanju šumskog blaga u Pčinjskom okrugu morao bi da bude Tarzan; pod uslovom da je politički podoban\n– Bio sam iznenađen mojim postavljenjem, a još više mojom smenom – kaže Djorđe DjORDjEVIĆ, netom smenjeni direktor Šumskog gazdinstva (ŠG) Vranje, koji je na tom mestu uspeo da sastavi jedva dve nedelje. Na funkciju direktora ŠG Vranje rukovodstvo „Srbija šuma“ postavilo je mr Aleksandra STAMENKOVIĆA, iz Niša, valjda da ne bude „ni po babu ni po stričevima“, ovde u Vranju.\nA bilo je, bogami, i po babu i po stričevima, i po ko zna kome još, tako da je ŠG Vranje zbog dešavanja u njemu poslednjih godina fasovalo nadimak „šumska mafija“. Od 2000. godine promenilo se šest direktora, a fascikle u policiji, tužilaštvu i sudu punile su se krivičnim prijavama protiv maltene svih zaposlenih u ŠG, u obrnutoj srazmeri sa uništavanjem šumskog blaga na području Pčinjskog okruga. Ređao se slučaj za slučajem, sa ciframa od kojih glava boli.\nDjorđe Djorđević je na mesto direktora ŠG Vranje postavljen 14. oktobra, nakon ostavke njegovog prethodnika Zvonimira Cvetkovića. Dužnosti je razrešen 29. oktobra, kada na njegovo mesto stupa Aleksandar Stamenković.\n-Motivi za moju smenu – kaže Djorđević – nisu mi poznati. U obrazloženju rešenja o mom razrešenju samo su navedeni članovi Zakona o šumama i Statuta JP „Srbija šume“, po kojima generalni direktor ima diskreciono pravo da postavlja i razrešava direktore delova preduzeća; ali, nigde ne pišu razlozi zbog kojih sam smenjen. Šta sam ja to za dve nedelje mogao da skrivim, nije mi jasno. Pogotovo što nema nikakvih pokazatelja, u vidu izveštaja o proizvodnji, prodaji, finansijskom stanju u periodu dok sam bio direktor. Valjda je osnovni red bio da mi se bar kaže šta sam ja to loše uradio, ili pak propustio da uradim za te dve nedelje.\nU svakom slučaju, ostao je gorak utisak da se u podzemnim borbama oko uticaja i interesa u ŠG Vranje, neko grubo poigrao sa Djorđevićem. Mladom inženjeru, koji je četvrta generacija u vranjskom šumarstvu, po svemu sudeći nije pružena prava šansa. Sindikat preduzeća je samo dan po njegovom postavljenju pripretio štrajkom, dok iz Republičke šumarske inspekcije (RŠI), ispostava Vranje, vazda pominjane u kontekstu nestabilnog stanja na području ŠG Vranje, za sada nema komentara, jer je to hijerarhijski uređena institucija, te im treba odobrenje iz Beograda da, kao nadzorni organ, komentarišu stanje u ŠG.\nZvonimir Cvetković se, pak, obreo na mestu zamenika novopostavljenog direktora ŠG.\n-Po mojim saznanjima – kaže anonimni izvor iz ŠG – novi direktor Stamenković za sada je zauzeo stav da se ništa neće menjati u funkcionisanju preduzeća, u odnosu na vreme iz Cvetkovićevog rukovođenja. No, rano je pričati o tome, čovek prvo treba da se upozna sa kompletnim stanjem.\nŠto se tiče tvrdnji Cvetkovića, da su se sve afere u ŠG, a što su „Vranjske“ više puta objavile, dešavale pre njega, ovaj izvor to demantuje:\n-To nije istina; slučajevi „Zarbinska reka“, „Kostreševce“, falsifikovanje dokumenata u zataškavanju slučaja „Oblik“, sve se to dešavalo u Cvetkovićevo vreme.\nAleksandar Stamenković se, dakle, obreo u jednom zamršenom kolopletu ličnih i još ponekih interesa, i biće teško razmrsiti ovo vrzino kolo. Novi direktor ŠG Vranje je, pak, iskusan stručnjak u oblasti šumarstva, u kome radi preko 30 godina, a na funkciju direktora ŠG dolazi sa mesta koordinatora za valorizaciju šumskih resursa JP „Srbija šume“. Pre toga, 15 godina proveo je na radnom mestu direktora dela preduzeća ŠG Niš. Uz ogradu „da je isuviše rano“ da detaljnije komentariše svoje postavljenje, Stamenković kaže da još uvek nije u stanju da se izjašnjava o stanju šumskog fonda u ŠG Vranje, „jer je za to potrebno više vremena“.\nU današnjoj Srbiji, gde je politika postala sudbina, teško je poverovati da i ona nije umešala svoje prste u ubrzane smene na čelu ŠG Vranje, mada Stamenković to odbija:\n-Promene na radnom mestu direktora ŠG Vranje posledica su zdravstvenih razloga, ličnih i organizacionih potreba, i nemaju političku pozadinu.\n-Stamenković ili nije dovoljno informisan – kaže naš izvor iz ŠG Vranje – ili iz svojih razloga neće to da komentariše. Pa, kako nema politike?! Ona je u tesnoj sprezi sa velikim novcem koji se ovde „valja“, i nikako da se otkačimo od nasleđa JUL-a, koji se u ŠG Vranje zapatio sa Jovicom Stefanovićem, a nastavio kroz ostale direktore, do Djorđa Djorđevića. Treba samo sklapati kockice, i doći će se do razloga za njegovo neverovatno kratko direktorovanje. Njegov otac Milorad, takođe šumarski inženjer, bio je prvi posleratni opozicioni odbornik u SO Vranje, u firmi se ogorčeno borio protiv julovske pošasti, ono što su Djorđevićevi preci pošumljavali, ovi su nemilosrdno sekli. E, pošto je Milorad u penziji, sada, što Vranjanci kažu – „na mogu po konju, pa će po samaru“ – njemu ne mogu ništa, pa mu vraćaju preko sina.\nAli, šta će biti sa šumskim bogatstvom, i sa mnogobrojnim slučajevima koji su ojadili južnosrpsko šumarstvo proteklih godina?\n-ŠG Vranje – kaže Stamenković – gazduje društvenim šumama i obavlja stručno tehničke poslove u privatnim šumama na celom području Pčinjskog okruga. Na tako velikom prostoru, i sa stanjem privrede i zapošljenosti stanovništva, kakvo je sada, neminovne su određene bespravne radnje, ali je bitno da se one na vreme otkrivaju i blagovremeno sankcionišu. Iako ŠG Vranje raspolaže dovoljnim brojem šumarskih stručnjaka za uspešno suzbijanje bespravnih seča, neophodno je angažovanje i puna saradnja svih organa vlasti zaduženih za zaštitu imovine. Neophodna je i pomoć lokalne i regionalne vlasti i stanovništva.\nU narodu vlada verovanje da je sedmica srećan broj, a Aleksandar Stamenković je sedmi direktor ŠG Vranje od promena 2000. godine. Ako to nešto pomogne, u suzbijanju južnosrpske „šumske mafije“? U protivnom, jedini sledeći kadrovski izlaz u spasavanju šumskog blaga u Pčinjskom okrugu morao bi da bude Tarzan. Pod uslovom da je politički podoban.\nNajpozvaniji da pruže objašnjenje za promene direktora ŠG Vranje, koje se nižu kao na traci, svakako su nadležni iz rukovodstva JP „Srbija šume“. Posle dve nedelje bukvalno očajničkih pokušaja da dođu do informacija iz Beograda, „Vranjske“ su saznale da je PR „Srbija šuma“, Suzana Milićević, „potpuno neobaveštena o detaljima, te da se obratimo generalnom direktoru Dušku Poliću“. Od PR-a smo makar to saznali, a od narečenog Duška Polića baš ništa, jer iz samo njemu poznatih razloga, i pored date reči od ljubaznog ženskog glasa „da će se direktor javiti do kraja radnog vremena“, danima, ostalo je samo obećanje. Šta onaj koji po bogomdanoj mu moći da postavlja i smenjuje, ima tamo nekoj javnosti da objašnjava nešto?


Lorenco: ’’Bio sam lošiji nego što sam očekivao’’ - Moto Berza\nVozač Honde, Horhe Lorenco, priznao je da je na trci u San Marinu, drugoj nakon povratka na stazu, bio lošiji nego što je očekivao.\nŠpanac je trku završio na 14. mestu, čak 47 sekundi iza Markesa. Još uvek se oporavlja od povrede leđa, zadobijene tokom treninga u Asenu, a zbog koje je propustio četiri trke.\nZa Mizano je ciljao rezulat između 30 i 40 sekundi slabiji od pobedničkog, ali je bilo jasno da se mučio, pogotovo s podešavanjima koje je napravio nakon kvalifikacija u kojima se nije proslavio.\n„Na Silverstounu smo imali manja očekivanja, pa je finalni rezultat bio znatno bolji; ovoga puta je bilo obrnuto“, izjavio je Lorenco.\n„Očekivali smo više, ali sam na kraju ostvario mnogo slabiji rezultat.“\n„Ne znam da li sam napravio pravi izbor pneumatika. Morao sam da kočim mnogo ranije nego tokom treninga, jednostavno nisam uspevao da održim korak.“\nLorenco je izjavio da je verovao u bolji rezultat iz jednostavnog razloga: bolovi su bili slabiji i osećao mnogo komfornije nego tokom trke na Silverstonu. Osvrnuvši se na predstojeću trku, koja se već narednog vikenda vozi na Aragonu, Lorenco je naglasio da ne očekuje naročiti napredak. Poručio je da prave rezultate očekuje tek tokom serije trka u Aziji.\n„Nadam se da ću pružiti bolje performanse na Aragonu, a posebno se radujem trci na Tajlandu, jer verujem da će dve sedmice koje dele dve runde biti odlična prilika da se dodatno oporavim.“\n„Moj cilj za Aragon je da budem maksimalno 30 sekundi sporiji od pobednika.“


RTCG - Radio Televizija Crne Gore - Nacionalni javni servis :: Društvo :: Podrška obrazovanju i dalje prioritet TIKE\nŠEHOVIĆ-UNAL 20. 09. 2019. 16:05 >> 16:03 0\nPodrška obrazovanju i dalje prioritet TIKE\nPodrška obnovi infrastrukture i projektima razmjene nastavnog kadra i učenika, biće prioritet u daljoj saradnji TIKE i Ministarstva prosvjete, zaključeno je na današnjem sastanku ministra prosvjete Damira Šehovića i novog koordinatora turske agencije Muhameda Unala.\nMinistar je podsjetio na projekte koji su realizovani u 2018. godini poput opremanja namještajem vaspitne jedinice JPU "Đina Vrbica" u Staroj Varoši, rekonstrukcije škole "29.novembar" u Dinoši, rekonstrukcije sale Gimnazije u Tuzima, te opremanje računarskom opremom i pametnim tablama Gimnazije u Rožajama.\nUnal je pohvalio postignuća u oblasti srednjeg stručnog obrazovanja i istakao da bi bilo značajno da se na tu oblast stavi akcenat kada je dalja saradnja u pitanju.\nMinistar je rekao da je dio crnogorskih škola već ostvario saradnju sa turskim školama, te da će Ministarstvo ohrabrivati takav pristup i dodatno pojačati aktivnosti kroz projekte sa agencijom TIKA.\nMinistarstvo prosvjete TIKA\nČetiri hiljade prijava za pet dana


Ukida se HLORPROFAM, proizvođači krompira u velikom problemu! - Poljoprivredne novosti\nHome/Ratarstvo i povrtarstvo/Ukida se HLORPROFAM, proizvođači krompira u velikom problemu!\nProizvođače krompira ovih dana brine nekoliko problema, nadajući se da će dobro naplatiti veliki rod i postignut kvalitet, upravo im je to izazvalo brigu.\nDobar rod krompira sezone koja je iza nas, nije bio samo za slučaj Srbije i naših poljoprivrednika, već su poljoprivrednici iz Evropske Unije, Nemačke, Poljske, Holandije, imali takođe odličan rod krompira.\nVeliki trgovinski lanci imaju ugovore sa njihovim poljoprivrednicima, koji su pod uticajem svojih država i subvencionisanja proizvodnje proizveli velike količine krompira, koje sada ti trgovinski lanci uvoze u našu zemlju, jer im se može.\nJoš jedna veoma bitna stvar, ili slobodno možemo reći problem za naše poljoprivrednike, jeste ukidanje aktivne materije hlorprofam, koja se godinama unazad koristi za zaprašivanje suvih krtola, kako bi poljoprivrednici mogli da duže čuvaju krompir u svojim skladištima kada nastupi situacija nalik ovoj.\nU ovo doba godine, skladišna mesta bi trebala da budu prazna ili polu prazna, međutim ona su puna, baš zbog ovog problema sa visokim prinosima i uvozničkog lobija.\nEvropski poljoprivrednici proizveli velike količine krompira. U Belorusiji takođe podstiču proizvodnju.\nPoljoprivrednici su zabrinuti ne samo zbog ove aktivne materije, već i zbog drugih čije je ukidanje najavljeno. Recimo da se ukinu jeftini preparati i aktivne materije protiv prouzrokovača plamenjače, koje će sigurno zameniti znatno skuplji.\nCena je takođe ogroman problem, zbog toga što naši poljoprivrednici za 1 tonu krompira ne dobiju ni 100 eura, tj dobijaju od 8 do 10 dinara po kilogramu.\nU Evropskoj Uniji stvari funkcionišu drugačije, pa samim tim njihovi poljoprivrednici imaju mogućnosti da čuvaju krompir i bez pomenutog preparata, dok će se našim poljoprivrednicima znatno poskupiti cena koštanja samog proizvoda.\nOgorčeni proizvođači krompira će sa zahtevima izaći pred Ministarstvo poljoprivrede, nadajući se da će im bar malo olakšati trenutnu situaciju i pomoći oko plasmana proizvoda.


Komšić: Zna se ko je 1995. u Parizu učestvovao u obeležavanju pobede nad fašizmom - Region - Dnevni list Danas\nPočetna » Svet » Region » Komšić: Zna se ko je 1995. u Parizu učestvovao u obeležavanju pobede nad fašizmom\nS. D. 09.05.2022. 23:10\nFoto: EPA-EFE/Jonas Ekströmer SWEDEN OUT\n„Neka nam Dodik kaže koja je to vojska, na današnji dan 1995. u Parizu učestvovala u obeležavanju 50 godina od pobede nad fašizmom. Zašto neke vojske nisu ni pozvane a zašto su neke u tome učestvovale“, poručio je Željko Komšić, član Predsedništva Bosne i Hercegovine Željko Komšić.\nOn je tako komentarisao izjave Milorada Dodika o Armiji Republike Bosne i Hercegovine u kojima Dodik pokušava da ospori antifašistički karaker Armije BiH.\nMilorad Dodik je danas kazao da je Armija Republike Bosne i Hercegovine „zločinačka organizacija“.\nOvu izjavu su osudili mnogi, uključujući predsedavajućeg Predsjedništva BiH Šefika Džaferovića koji je kazao da ova izjava predstavlja samo odraz „bolesnih Dodikovih predstava, koje nemaju veze sa stvarnošću“.\nRegion • 06.06.2022. 19:42\nKomšić: BiH neće menjati spoljne prioritete dok u Predsedništvu ne sede Kalabuhovljevi legitimni predstavnici\nRegion • 06.06.2022. 07:00\nNemačka je počela pomirenje 25 godina posle rata – dokle je stigao Balkan?


Medicinarke, ekonomisti, učenice “Vase” i dečaci iz “Josifa” najbolji rukometaši - JuGmedia\nSavez za školski sport Leskovca organizovao je opštinsko prvenstvo u rukometu i posle deset dana i odigranih preko dvadeset utakmica, dobili smo pobednike kod osnovnih i srednjih škola i kod devojčica i kod dečaka.\nUkupno je učestvovalo 11 ekipa kod osnovnih škola i 8 ekipa kod srednjih škola.\nPobednici kod devojčica osnovnih škola je:\n1.mesto O.Š.“Vasa Pelagić“\nmesto O. Š. „Bora Stanković“ iz Guberevca\nmesto O. Š. „Košta Stamenković“\n2.mesto O.Š.“Vasa Pelagić“\n3.mesto O.Š.“Trajko Stamenković“\nKod Srednjih škola,\n2.mesto “Tehnička škola “Rade Metalac“\nSvako ko je danas igrao finale i osvojio prvo mesto, ostvario je pravo da učestvuje na školskom okružnom takmičenju koji će se održati u Leskovcu u drugom polugodištu ili u februaru mesecu.\n“Veliku zahvalnost dugujemo sudijskoj organizaciji, sportskom centru, domu zdravlja – sportskoj medicini, policijskoj upravi Leskovac, Gradu Leskovcu na pomoći i naravno najveću zahvalnost dugujemo svoj deci i profesorima na njihovom zalaganju i postignutim rezultatima, jer je rukomet jako težak i zahtevan sport i svakoj ekipi treba vremena da se spremi za ovakva naporna takmičenja”, kažu u leskovačkom Savezu za školski spot.\nVlasotinčane oduševio taktičko-tehnički zbor srpske vojske\nPomoć države za zadrugare iz niškog kraja 88,4 miliona dinara\nA takozvani parijarh na Vučić se vanredno obraća javnosti danas u 18 časova, tema nepoznata


Borenović: Moje pitanje ministru policije RS-a bilo je ironično i sarkastično - Klix.ba\n25.6.2013. u 17:40\nPoslanik Partije demokratskog progresa (PDP) Branislav Borenović pojasnio je da je njegovo pitanje ministru unutrašnjih poslova RS-a Radislavu Jovičiću, da li će objaviti imena osoba i institucija koje su podržavale proteste u Sarajevu 6. juna, bilo ironično i sarkastično.\nBorenović kaže za Fenu da je interesatno da je njegovo ironično pitanje, vezao za "besmisleno tzv. evidentiranje korisnika društvenih mreža iz RS moglo izazvati takvu reakciju".\n"Moje pitanje je zaista bilo ironično, jer smatram da je besmisleno koristi određene opravdane ili neopravdane reakcije korisnika društvenih mreža, kao ocjenu da je to upereno protiv određene grupacije ili ustavnog poretka. Suština mog pitanja je bila da li je zaista moguće da u informaciji Vlade RS-a može stajati takva jedna ocjena. I vidim da je i ministar unutrašnjih poslova RS bio sasvim ozbiljan u odgovoru da postoje tzv. imena korisnika društvenih mreža", rekao je Borenović.\nU ironičnom stilu je, kaže, zatim i tražio da se ta imena objave, ali i kriterij kako se može procjeniti ko je nepodoban, a ko podoban.\n"Da li to znači da sutra, ja kao korisnik društvene mreže, kažem nešto kritički protiv nekoga iz vlasti, da sam ja nepodoban za vlast i da mogu snositi određene posljedice", pita se Borenović.\nTakođer, ako je, kako kaže, vlast u RS toliko željela da se bavi tim pitanjem, da li onda postoje određene sankcije i kaznene mjere za nekoga ko kritikuje vlast, koju je, kaže, i sam kritikovao.\nOn je podsjetio da je u Vladinoj informaciji o dešavanjima u Sarajevu bilo navedeno da su nekoliko novinara i nekoliko bh. institucija te neki korisnici društevnih mreža u RS podržavali nešto što je upereno protiv ustavnog uređenja u BiH.\nJMBG Branislav Borenović\nPočetak pregovora o članstvu Srbije u EU najkasnije do januara\n25.06.2013. u 18:31


L’école française - Jules Verne Novi Sad\n“Žil Vern“ se nalazi u na Novom naselju u ulici Đorđa Nikšića Johana 30, velikom prizemnom stanu. U prostoru koji dozvoljava i rad sa tri grupe u isto vreme, trudili smo se da, pored prijatnih učionica dobro tehnički opremljenih za savremenu nastavu, deci i odraslima obezbedimo kutak medijateke i biblioteke u sobi za odmor, u kojima mogu da razgledaju knjige, gledaju fimove, razgledaju cd-ove i DVD-ove i po želji mogu da pozajme i nose kući.\nŠkola i udruženje “Žil Vern” organizuju nastavu francuskog jezika u vidu časova koji se održavaju dva puta nedeljno u trajanju od jednog, jednog sata i petnaest minuta – u poslepodnevnim ili večernjim terminima svakim radnim danom od 15 do 22:30 na osnovu određenog rasporeda časova.\nVeć nekoliko godina imamo veoma uspešnu saradnju sa mnogim organizacijama i školama u Francuskoj i Belgiji. Na to smo veoma ponosni jer su nam te saradnje omogućile razna putovanja i dopisivanja. Naši zajednički projekti se odnose takodje na organizovanje omladinskih razmena za naše polaznike, edukacija i Erasmus mobilnosti za zaposlene.\nUjedno organizujemo za naše polaznike razne aktivnosti kao što su organizacija igradionica “Pričam ti priču”, aktivnosti vezanih za Božić ili neke druge praznike, kao i organizaciju seminara za nastavnike. i na to smo veoma ponosni jer su nam te saradnje omogućile razna putovanja i dopisivanja.


Zašto je ovaj program prvi izbor za mnoge organizacije, naročito prosvetne\nProgram je tokom 2015. godine dobio priznanja gotovo jednom mesečno. Od najboljeg obrazovonog alata na najećem evropskom obrazovnom sajmu, preko pečata kvaliteta evropskih pedagoških i informatičkih društava, pa sve do izbora u najpotrebnije programe u školama po mišljenju Intela koji je program ubacio u svoj Intel Educational Resource kit.\nOvo su za sada najvažnija priznanja koje je dobio MyBookMachine projekat\nPobednik na Didacti 2015!\nMy Book Machine Editor je proglašen za najbolji obrazovni alat na najvećem evropskom sajmu obrazovanja, Didacta 2015 u Hanoveru, Nemačka\nIntel je naš program ubacio u svoj Intel Educational Resources kit za sve učenike nemačkih škola. U ovom paketu nalazi se samo 7 (sedam) aplikacija namenjenih svim nemačkim školama\nErasmus pečat kvaliteta, Beč 2015\nComeniusov pečat, Berlin 2015\nThe Comenius-EduMedia-Award je počasna nagrada koju dodeljuje GPI - naučno društvo za multimediju, obrazovne tehnologije i didaktičke medije. Za nju mogu konkurisati programi iz svih evropskih država, a samo nekoliko može da ih dobije. Mi smo konkurisali i dobili još jedan Pečat kvaliteta.


Premijerka: Sa MMF-om se pregovara o milijardu KM – mojKontakt portal – Radio Televizija Kontakt\nPremijer Republike Srpske Željka Cvijanović izjavila je danas u Banjaluci da je sa predstavnicima Međunarodnog monetarnog fonda /MMF/ razgovarano o aranžmanu za BiH od oko milijardu KM.\n“Međutim, sve će biti usaglašeno nakon definisanja konačne verzije pisma namjere. Ima značajnih izmjena u pismu namjere u odnosu na prvobitnu verziju”, rekla je Cvijanovićeva novinarima u Narodnoj skupštini Republike Srpske.\nOna je napomenula da je sa MMF-om razgovarano o svim mjerama da bi bio olakšan posao misije ovog fonda kada za nekoliko sedmica posjeti BiH.\n“Konstatovali smo da su prethodne mjere realizovane u BiH. U vladama Srpske i FBiH postoji opredjeljenje za realizaciju mjera, među kojima je i borba protiv sive ekonomije”, pojasnila je Cvijanovićeva.\nGovoreći o “Banci Srpske”, Cvijanovićeva je rekla da su plasirane netačne informacije da će sredstva MMF-a biti korištena za sanaciju ove banke.\n“U narednih 30 dana trebalo bi da bude definisano rješenje za sanaciju finansijskog stanja u ‘Banci Srpske’”, dodala je Cvijanovićeva.\nOna je naglasila da je Vlada Srpske, nakon uspostavljanja koordinacionog tima za “Birač”, zadužila kontrolne organe da utvrde stanje u ovom preduzeću i “Banci Srpske”.\n“Podneseno je i više prijava protiv lica u ovom slučaju i tu nema nikakve tajnosti. U zapisniku deviznog inspektorata se navodi da postoji sumnja da su ‘Banka Srpske’ i odgovorna lica prekršili procedure, politike i preporuke ove banke”, rekla je Cvijanovićeva.\nKomentarišući Zakonu o policiji i unutrašnjim poslovima, Cvijanovićeva je rekla da je diskreciono pravo predsjednika Republike Srpske Milorada Dodika da ga vrati u skupštinsku proceduru.\n“Ne znam zbog čega bi neko zbog toga bio odgovoran, ali je moguće da se u definisanju zakonskih rješenja dogode određeni propusti. Ni resorni ministar, kao predlagač, niti skupština nemaju tu vrstu odgovornosti i uopšte ne vidim da je sve ovo problem”, kaže Cvijanovićeva.\nOna je ponovila da je “Elektroprivreda Republike Srpske” sistem koji neuporedivo bolje funkcioniše za vrijeme ove vlasti, nego kad je sadašnja opozicija bila na vlasti, te da jedino u Srpskoj nije povećana cijena struje, koja je najniža u regionu.\n“Elektroprivreda Republike Srpske, dok je sadašnja opozicija bila na vlasti, poslovala je sa gubicima, imala manji broj zaposlenih, nego sada. U Elektroprivredi su u posljednjih nekoliko godina zaposlena lica koja su bila socijalno ugrožena, a ovo preduzeće je uplatilo oko 28 miliona KM za Fond solidarnosti”, zaključila je Cvijanovićeva.\nRaša Popov izmamio dječije osmijehe u Mrkonjić Gradu


Školama stiže 5.000 kompjutera zbog informatike | Novosti.rs\nŠkolama stiže 5.000 kompjutera zbog informatike\n14. 04. 2017. u 17:03\nPripreme za uvođenje informatike kao obaveznog nastavnog predmeta. Ukupno 3.300 računara iz kredita EIB, a 550 plaća Ministarstvo\nFoto Tanjug/McCann Erickson\nŠKOLE u Srbiji dobiće 5.000 novih kompjutera, kako bi sve imale potrebne uslove za uvođenje informatike kao obaveznog predmeta. Deo kompjutera otići će u obrazovne ustanove koje ih sada uopšte nemaju, a ostatak u škole kojima je potrebno računarsko pojačanje. Do kraja maja internet će stići u baš svaku školu u Srbiji, mada je većina i do sada bila "na mreži".\n- Ukupno 2.800 učionica već je, u okviru projekta "Digitalna škola", opremljeno kompjuterima i unutrašnjom internet-mrežom - objasnio je Bojan Radić, iz Ministarstva prosvete, nauke i tehnološkog razvoja, članovima NPS na poslednjoj sednici. - Tek sedam odsto škola moraće da se dodatno "kablira", kako bi bile pokrivene internetom. U celoj Srbiji samo 11 škola nema nikakvu internet-konekciju, a samo jedna škola neće biti opremljena do septembra. To je Gimnazija u Negotinu, u kojoj su u toku građevinski radovi, pa su zamolili da se uvođenje interneta odloži do završetka radova.\nMALO ADMINISTRATORA PREDSEDNIK Nacionalnog prosvetnog saveta sumnjičav je prema tvrdnjama da će u školama sve biti spremno do septembra, kako bi se veći broj đaka uključio u nastavu informatike. Kaže, o svemu se govori u budućem vremenu. On je kritikovao, između ostalog, i činjenicu da će samo 20 sistem-administratora biti zaduženo za održavanje sistema u 1.300 škola.\n- U toku je javna nabavka kompjutera vredna 23 miliona dinara - objasnila je Vesna Nedeljković, pomoćnica ministra prosvete. - Dodatnih 26 miliona dinara Ministarstvo prosvete potrošiće na obuku nastavnika.\nSve su ovo lepe vesti.Ono što većina osnovnih škola verovatno nije prijavila u anketama (a bilo bi vrlo korisno da se uradi) je proširenje memorije na računarima iz projekta "Digitalna škola".


Gradnja džamije podelila stanovništvo i političare u SAD | Republika Srpska\nNaslovna Vijesti Gradnja džamije podelila stanovništvo i političare u SAD\nGradnja džamije podelila stanovništvo i političare u SAD\n14. avgusta 2010.\nPlan o izgradnji džamije i muslimanskog centra blizu kula Svetskog trgovinskog centra, srušenih u napadu 11. septembra 2001, pokrenuo je žustru debatu u SAD i izazvao podele kako među američkim stanovništvom, tako i među političarima.\nPredsednik SAD Barak Obama podržao je predlog o izgradnji džamije, naglašavajući potrebu za verskom tolerancijom i slobodom veroispovesti.\n„Kao građanin i kao predsednik, verujem da muslimani imaju ista prava da praktikuju svoju veru, kao i svi drugi u ovoj državi“, rekao je predsednik SAD na sinoćnoj večeri „iftar“, tradicionalnom obedu u toku muslimanskog posta Ramazana, kojoj su prisustvovale diplomate iz islamskih zemalja i članovi američke muslimanske zajednice.\n„Cilj Al Kaide nije islam, to je celokupno izobličenje islama. To nisu verske vodje, to su teroristi koji ubijaju nedužne ljude, ženu i decu“, rekao je američki predsednik, preneo je Rojters.\nIzgradnju kulturnog centra, dva bloka od mesta gde su srušene kule bliznakinje, podržao je i gradonačelnik Njujorka Majkl Blumberg, čija je popularnost, prema rezultatima istraživanja, prvi put u poslednjih pet godina pala ispod 50 odsto.\nToj ideji se, međutim, protive republikanci, kao što su bivši kandidat za potpredsednika Sara Pejlin i bivši predsednik Predstavničkog doma Njut Gingrič.\nAmerikanci su, takođe, podeljeni po tom pitanju, na one koji smatraju da to predstavlja provokaciju i izdaju sećanja na žrtve napada, i one koji misle da verski centar i praktikovanje muslimanske vere ne treba povezivati sa islamističkim teroristima.\nPrema anketi sprovedenoj ove sedmice, 53 odsto ispitanih Njujorčana ne želi džamiju blizu srušenih kula bliznakinja, a 34 odsto podržava realizaciju projekta.\nAgencija AP je objavila istraživanje javnog mnjenja koje je sproveo Si-En-En, a čiji su rezultati pokazali da se skoro 70 odsto Amerikanaca protivi toj ideji, dok je podržava 29 odsto ispitanika.\nU napadu terorističke organizacije Al Kaide na kule bliznakinje Svetskog trgovinskog centra u Njujorku poginulo je oko 2.750 ljudi.\nMnoge porodice žrtava pokrenule su kampanju protiv izgradnje džamije i kulturnog centra, a jedan od pokušaja da to spreče predstavljaju reklame sa pitanjem „Zbog čega tu?“, koje će se od početka sledeće sedmice pojaviti na 26 autobusa u Njujorku.\nGrađevinska komisija grada Njujorka je 3. avgusta odbila da starom objektu, koji se nalazi na mestu planiranom za izgradnju, odobri status istorijskog spomenika, čime je omogućeno rušenje te zgrade i podizanje trinaestospratnog muslimanskog kulturnog kompleksa, vrednog 100 miliona dolara.\nPredsednik Obama je od dolaska na čelo države nastojao da popravi odnos sa muslimanskim zemljama, čiji su mnogi stanovnici pogođeni „ratom protiv terorizma“, koji je posle napada pokrenuo njegov prethodnik Džordž Buš.\nTokom govora u Kairu u junu prošle godine, Obama je pozvao na „novi početak“ u odnosima između SAD i muslimana, naglasivši da su ekstremisti iskoristili tenzije između muslimana i zapada i da islam nije deo problema, podsetio je Rojters.


Šifra proizvoda: KRP-8637700023\nKORPA ZA DETE POLISPORT GUPPY MAXI RS PLUS\n( KRP-8637700023 )\nPodesivi sigurnosni pojas u 5 tačaka vezivanja i štitnici za noge podesivi po visini, obezbeđuju sigurnu vožnju.\nRS PLUS Reclining system – u samo nekoliko sekundi lako naginjanje naslona sedišta otključavanjem sigurnosnog dugmeta i odabirom jedne od 3 raspoložive pozicije (0º, 10º, 20º).\n• Pomoću ovog sistema, možete nagnuti sedište sa detetom u njemu.\n• Raste sa vašim detetom - 2 opcije po visini za postavljanje sigurnosnog pojasa\n• Raste sa vašim detetom - podesivi oslonci za noge u 4 položaja\n• Vodootporni i jednostavni jastuk za čišćenje\n• Univerzalni držač za brzo otpuštanje omogućava postavljanje / otpuštanje dečjeg sedišta sa bicikla u sekundi i kompatibilan je sa većinom ramova za bicikle. To takođe znači da je zaista lako zameniti ili uskladištiti sedište.\n• Mogućnost pomeranja sedišta unazad i napred u 3 položaja, u zavisnosti od veličine deteta i bicikla.\nkorpa za dete: GUPPY MAXI RS PLUS\npodesivi ugao sedenja u 3 pozicije\npodesivi sigurnosni pojas sa 5 tačaka vezivanja\nveliki štitnici za stopala\nmreža na poleđini korpe za prevoz tereta\nopciono pozicioniranje unazad i napred u 3 položaja


Vesti online / Slobodno Vreme / Nauka i tehnologija / Da li je bezbedniji Android ili iOS? Evo šta kažu stručnjaci\nDa li je bezbedniji Android ili iOS? Evo šta kažu stručnjaci\nKada je reč o bezbednosnim problemima pametnih telefona, bezbednosni analitičari skoro uvek bi govorili o Googleovom Androidu, iako Appleov mobilni operativni sistem nije nedodirljiv. Ipak, većina propusta i napada zabeležena je upravo na telefonima koje pokreće Android.\nIako su Andoridi lakši plen za hakere, i ovaj operativni sistem postaje sve imuniji na napade\nProblem Androida jeste što je pronađene bezbednosne propuste teško ispraviti (odnosno, bezbedosnu nadogradnju isporučiti svim korisnicima), a vlasnici ovih uređaja mogu da preuzmu i instaliraju aplikacije koje nisu dostupne na Googleovoj zvaničnoj prodavnici i tako pokupe neki maliciozni program.\nKada Google pronađe neki bezbednosni propust, ili stručnjaci upute upozorenje u vezi sa njim, Google mora nadogradnju sa zakrpom za taj propust prvo da pošalje kompanijama koje proizvode telefone, a one zatim treba da nadograde uređaje, što je proces koji dugo traje, a u pojedinim slučajevima se telefoni nikada ne nadograde.\n* Čemu služi RAM memorija telefona i koliko RAM-a je dovoljno?\n* Ovo je sve što znamo o revolucionarnom "Androidu P"\nApple nema takvih problema jer ova kompanija u isto vreme omogućava nadogradnju svim uređajima (tj. nekoliko poslednih generacija uređaja koje podržavaju taj softver), pa se njihovi telefoni smatraju bezbednijim.\nAli, situacija se u poslednje vreme ipak menja pa je, prema Dejvidu Klajdermaheru, Googleovom šefu bezbednosti za Android, ovaj operativni sistem danas bezbedan kao i "operativni sistemi konkurencije". Iako Klajdermaher nije direktno spomenuo Apple, jasno je da je mislio na njihove telefone i iOS.\nPrema godišnjem izveštaju o bezbednosti Androida koje je objavio Google, prošle godine zabeležen je veliki korak napred kada je reč o bezbednosti ovog mobilnog operativnog sistema, a "brojne zaštite koje koriste danas su vodeće u industriji".\nU razgovoru za Cnet, Klajdermaher je rekao da je danas sve teže pronaći bezbednosne propuste u Androidu, i da su korisnici vrlo dobro zaštićeni od malicioznog softvera, a problemi koji su ranije uzrokovali ranjivost Androida na napade, danas više nisu tako veliki.\nNapomenuo je da je bezbednost Androida vremenom rasla, dok je hakerima postalo sve teže i skuplje da pronađu velike i opasne propuste. Takođe, da bi rešio problem nadogradnji softvera, Google će zahtevati od kompanija redovne nadogradnje OS-a.\nKlajdermaher kaže da je kompanija već mnogo toga uradila vezano za ovaj problem, a u 2018. očekuje se da se ukupan procenat uređaja s poslednjim nadogradnjama uveliko poveća.\nJoš jedan način zaštite telefona koje pokreće Googleov operativni sistem jeste razvoj alata koji će prepoznati i sprečiti preuzimanje, odnosno instaliranje malicioznih aplikacija – uključujući i aplikacije koje se skidaju s drugih online prodavnica osim Googlea Play.\nUpravo je zaštita korisnika od ovakvih aplikacija najvažnija stvar koju Google može da uradi kako bi zaštitio korisnike, pa će na tome raditi i dalje, kako bi telefoni s Androidom bili još bezbedniji.\nOperativni sistem iOS\nNAUKA I TEHNOLOGIJA Kako da smanjite potrošnju interneta na Androidu?


Naučnici uvjereni da znaju kako smršati bezbolnije – Recepti Za Sve\nNaime, znaučnici su otkrili kako aktiviranje “smeđih” masnih stanica koje pomažu novorođenčadi u regulaciji tjelesne temperature, može pomoći odraslima u sagorijevanju kalorija.\nZa razliku od bijelih masnih stanica koje se koriste za skladištenje energije, smeđe masne stanice funkcioniraju poput mišićnih stanica koje masti i šećere pretvaraju u toplinu, piše Daily Mail. Dio je to velikog istraživanja koje bi trebalo odgovoriti na pitanje koji lijek može pomoći, onima koji iz nekog razloga ne mogu vježbati, u sagorijevanju kalorija.\n– Otkrili smo novi put koji aktivira smeđe stanice masti kako bi konzumirale kalorije iz masti i šećera i pretvorile ih u toplinu – rekao je voditelj istraživanja Andreas Stahl, profesor sa univerziteta Berkeley.\nKada temperatura tijela padne ispod 35,6 stepeni čovjek se počinje tresti od hladnoće, dolazi do kontrakcije mišića koja zapravo potiče zagrijavanje tijela i podizanje temperature. Djeca s tim nemaju problema, odnosno, ne drhte do svoje druge ili treće godine.\nUmjesto toga njihovu temperaturu regulira “zakrpa” na smeđim stanicama. U hladnoći mozak šalje signale smeđim masnim stanicama da troše kalorije i tako kreiraju toplinu.\nPrethodna objava 9 namirnica koje nemaju rok trajanja\nSljedeća objava Prirodne maske za lice: Krompirom protiv bora\nObjavljeno u SAVJETIOznačeno : Naučnici uvjereni da znaju kako smršati bezbolnije


Zamjenik predsjedavajućeg Predstavničkog doma Parlamentarne skupštine BiH Šefik Džaferović razgovarao s ambasadorom R Italije u BiH\nZamjenik predsjedavajućeg Predstavničkog doma Parlamentarne skupštine Bosne i Hercegovine Šefik Džaferović razgovarao je danas s ambasadorom Republike Italije u našoj zemlji Nicolom Minasijem.\nAmbasador Minasi čestitao je gospodinu Džaferoviću na izboru za člana Predsjedništva BiH i poželio mu uspjeh u predstojećem radu. Istovremeno, prenio je neformalne čestitke članova italijanskog Parlamenta te predsjednika Italije Sergia Mattarella istaknuvši da će formalne čestitke uslijediti nakon ceremonije inauguracije članova Predsjedništva BiH.\nDanas je razgovarano o bilateralnim odnosima Italije i Bosne i Hercegovine za koje je konstatirano da su na vrlo visokom nivou. Međutim, kako je rečeno, još ima dosta prostora za unapređenje međusobnih ekonomskih odnosa i treba dodatno raditi da se prilike iskoriste.\nAmbasador Minasi posebno se interesirao za Džaferovićevo viđenje procesa uspostave vlasti na osnovu nedavno okončanih Općih izbora u Bosni i Hercegovini. Zamjenik predsjedavajućeg istaknuo je da je vrlo važno da rezultati izbora budu što prije implementirani i da se uspostave novi organi vlasti jer treba odmah početi raditi. On je dodao da je Bosni i Hercegovini prijeko potrebna stabilnost, rad na realizaciji ekonomskih programa i ubrzanje njenog puta ka EU i NATO kao ključnim vanjskopolitičkim ciljevima naše zemlje.\nGovoreći o procesu uspostave vlasti, zamjenik predsjedavajućeg Predstavničkog doma rekao je i da je bitno napraviti stabilne parlamentarne većine i da ih trebaju činiti političke partije koje imaju kapacitet da participiraju u većinama na svim nivoima vlasti u BiH. U takvim okolnostima postojala bi čvrsta i efikasna parlamentarna većina a SDA će, dodao je on, u njoj biti snažan stub kao pojedinačno najjača politička stranka.\nGospodin Džaferović zahvalio je na podršci koju Italija pruža Bosni i Hercegovini na svakom planu a naročito na njenom euroatlantskom putu na šta je ambasador Minasi ponovio da će Italija ostati veliki prijatelj Bosne i Hercegovine kao i da će njegova zemlja nastaviti da pruža svaku podršku razvoju i intergracijama Bosne i Hercegovine. On je ovom prilikom prenio i nadu vlasti Italije da će cjelokupno novoizabrano Predsjedništvo BiH zajednički raditi u interesu svih naroda i svakog građanina Bosne i Hercegovine. (kraj)


SAOPŠTENJE: Ministar Pejović razgovarao s delegacijom Senata Češke | EUME\nNaslovnica Info Press info SAOPŠTENJE: Ministar Pejović razgovarao s delegacijom Senata Češke\nSAOPŠTENJE: Ministar Pejović razgovarao s delegacijom Senata Češke\nMinistar evropskih poslova Aleksandar Andrija Pejović primio je danas delegaciju Senata Češke koju predvodi predsjednik Odbora za Evropsku uniju senator Vaclav Hampl.\nSenator Hampl je čestitao na prijemu Crne Gore u NATO prenijevši da se Češka raduje ovom istorijskom uspjehu prijateljske Crne Gore istakavši da će članstvo u Alijansi imati pozitivne efekte na političke, ekonomske i tehnološke prilike u zemlji, kao i da će pozitivno uticatu na situaciju u regionu. On je pohvalio reforme koje je Crna Gora sprovela u procesu pristupanja EU, posebno u dijelu vladavine prava i prenio da će Češka, kako samostalno, tako i u okviru Višegradske grupe, kroz ekspertsku i tehničku podršku, nastaviti doprinositi evropskoj integraciji Crne Gore.\nMinistar Pejović je istakao da je, stupanjem u članstvo u NATO-u, Crna Gora ispunila prvi od dva ključna vanjskopolitička cilja koji je svrstavaju u porodicu najrazvijenijih država svijeta. Istakao je da je pristupanje Alijansi, kojem je prethodio odgovoran i posvećen rad i dobri rezultati na svim poljima, potvrda da naši međunarodni partneri vrednuju postignuća Crne Gore što je dodatni motiv za uspješan dovršetak posla na polju evropske integracije.


Beograd /Crnadak s Dačićem: Odluka Vlade Kosova je neprijateljski akt / Radio Sarajevo\nBeograd / Crnadak s Dačićem: Odluka Vlade Kosova je neprijateljski akt\n27. 11. 2018. u 15:56:00 Anadolija\nDok Vlada Kosova ne povuče 100-postotne carine na proizvode iz Srbije i Bosne i Hercegovine besmisleno je pričati o regionalnoj saradnji, saglasili su se danas ministri vanjskih poslova dvije zemlje Igor Crnadak i Ivica Dačić.\nOni su u Beogradu istakli da neće ići sa kontramjerama, u nadi da će se situacija riješiti.\n"Ovo nije udar samo na razvoj regiona, na vanjsku trgovinu, ovo je nešto mnogo gore, jer vi ako ste pratili posljednjih dana aktivnosti od raznih manifestacija i stvari koje su infantilne, ja ne mogu da vjerujem šta smo sve vidjeli", rekao je Crnadak na zajedničkoj konferenciji za novinare s Dačićem u Beogradu.\nCrnadak je izrazio nadu da će ovo pitanje biti riješeno na ministarskom sastanku Zapadnobalkanske šestorke u Crnoj Gori 29. i 30. novembra.\n"Čini se kao da iz Prištine žele da naprave nered i zato se nadam da će već u Crnoj Gori doći snažna poruka da je ovo neodrživo, neprihvatljivo i da se moraju ove mjere povući", naveo je.\nOn je ocijenio da ono što su Srbija i BiH radile je u suprotnosti u odnosu na ono što je radila Priština.\n"Ovo je regionalna saradnja, a ne ono što oni rade", kazao je ocijenivši da je odluka Vlade Kosova "neprijateljski akt".\nIvica Dačić, ministar vanjskih poslova Srbije, istakao je još jednom čvrstu opredijeljenost Srbije za dobre odnose s BiH, gde živi veliki broj pripadnika srpskog naroda, kao i sa državom s kojom Srbija ima veoma razvijene ekonomske i druge odnose.\n"Želimo stabilnu BiH, želimo dobre odnose i u tom smislu ćemo nastaviti dalju saradnju", kazao je Dačić.\nTagovi: Igor Crnadak Ivica Dačić Beograd Kosovo carine Ministarstvo vanjskih poslova\nTenzije / BiH i Srbija neće uvesti recipročne mjere Kosovu\nOštra poruka / Mogherini: Kosovo hitno mora povući carine jer krši CEFTA ugovor\nBiH / Crnadak: Odluka Prištine je u suprotnosti s principima slobodne trgovine\nPandemija / Slovenija promijenila odluku o ulasku bh. građana i PCR testovima\nPandemija / Superprenosioci: Kon objasnio ko najbrže prenosi koronavirus\n! / Mesić: Milanović mora doći u Sarajevo, Predsjedništvo BiH se ne može zaobilaziti


Otišla na operaciju, pa greškom ostala bez jednog organa\nIzvor: B92, 03.Nov.2018, 14:20\nMorin Pančeko (53) godinama je trpela bolove u krstima koji su se pojavili nakon saobraćajne nesreće u kojoj je učestvovala kada je bila mlada. Kako bol nije prestajala, te bila sve gora, u aprilu 2016. godine odlučila je da ode na operaciju u Medicinski centar Velington na Floridi.\nOperaciju je vodio visoko kvalifikovani hirurg koji iza sebe ima nekoliko decenija iskustva dr Ramon Vaskez. Na konsultacijama pre operacije, dr Vaskez joj je preporučio da se tokom zahvata spoje >> Pročitaj celu vest na sajtu B92 << kosti u zahvaćenom području što je podrazumevalo i rad ortopedskih hirurga koji bi napravili spajanje.\nMeđutim, u ključnom trenutku kada je dr Vaskez trebao da se pomeri i pusti kolege da rade, uočio je masu u karlici, te je odlučio da ukloni bubreg pacijentkinji pre nego što dopusti svojim kolegama da nastave, piše Dejli Mejl.\nNakon operacije se ispostavilo se da dr Vaskez nije video dve magnetne rezonance koje je Morin uradila pre operacije, a na kojima se videlo da ima bubreg koji je srastao sa karlicom. To je rezultat benignog, ali neobičnog, porođajnog poremećaja.\nKada se Morin probudila iz anestezije, obavestili su je da su joj greškom uklonili bubreg.\nSkandal je izazvao dvogodišnju pravnu bitku koja se u septembru završila sporazumom. U ime naknade štete bolnica je Morin isplatila oko 500.000 dolara - ali nju sada čeka život s jednim bubregom, pri čemu postoji rizik od hroničnih bolesti tog organa, kao i njegovog zastoja.\nLekarskoj komori na Floridi podnesen je zahtev za oduzimanje radne dozvole doktoru Vaskezu, ali do presude on normalno radi kao doktor u bolnici. Čak je u januaru ove godine imenovan za glavnog hirurga u Medicinskom Centru Palm Bič Gardens.\nTrenutačno još ima sve hirurške povlastice u centru Palm Bič Gardens, Medicinskom centru Sveta Meri i bolnici Bedsajd Memorial.\n"Samo zamislite da odete na manju operaciju leđa, probudite se iz anestezije i saznate da vam je hirurg nepotrebno odstranio bubreg”, komentarisao je ovu situaciju Morinin advokat, Donald Džej Vard.\nPre ovog događaja, dr Vaskez nikad nije bio optužen za nesavesno lečenje, a njegovi advokati tvrde da je u ovom slučaju bila odgovornost drugih članova medicinskog tima da obaveste dr Vaskeza da pacijentkinja ima srasli bubreg za karlicu.\nDokumenti sa suda pokazuju da dr Vaskez nije naručio biopsiju mase za koju je sumnjao da je tumor, što je uobičajena procedura u ovakvim slučajevima.


Uhvati film 17. put menja perspektive u Kulturnom centru Novog Sada - Portal o invalidnosti\nPosted on Sep 10 2019 - 11:34am by Redakcija\nBogat i raznovrstan program obeležiće 17. Međunarodni filmski festival Uhvati film, koji se održava od 23. do 29. septembra od 18 časova u Kulturnom centru Novog Sada u organizaciji KAO Parnas. Tokom sedam festivalskih dana, publika će potpuno besplatno uživati u premijernim projekcijama kratkometražnih filmova iz svih krajeva sveta i kvalitetnom pratećem programu koji menja perspektive.\nFestival će biti svečano otvoren u ponedeljak 23. septembra od 18 sati, uz druženje sa prijateljima i donatorima. Otvaranje će obeležiti muzički nastup Dražena Stojšina i Stefana Rudakijevića (MuzikaNova), po tekstu Miodraga Petrovića, kao i projekcija prošlogodišnjih nagrađenih filmova Boria i Lovac na talente. Publika će moći uživati i u izložbi predmeta od recikliranog papira, čiji su autori korisnici Radnog centra ŠOSO Milan Petrović sa domom učenika.\nPrateći program nastavlja se 24. septembra od 18 časova, razgovorom sa povodom Ti vrediš: Gde su i šta rade akteri filmova sa prethodnih Festivala? Publika će još jednom pogledati snažne dokumentarne filmove u kojima su učestvovali omiljeni likovi, a zatim direktno od njih saznati njihove trenutne životne puteve i koliko ih je dokumentovanje sopstvenog života promenilo i unapredilo.\nMenjanje perspektiva Uhvati film nastavlja i 25. septembra od 18 sati. Nakon snažnog performansa Olivere Marić i Tanje Josić Seks i nasilje: Od šest do trideset šest, nastalog po tekstu Marijane Čanak, sledi razgovor: Hajde da ne čutimo: seksualno nasilje nad ženama sa invaliditetom. Zajedno sa gostima iz struke, tribina će osvestiti specifičnosti seksualnog nasilja nad ženama sa invaliditetom i istaći odgovornost svih nas da o ovoj važnoj temi govorimo, ne okrećemo glavu pred bilo kojim vidom nasilja i reagujemo.\nOkosnica Festivala biće samfilmski takmičarski program, koji se održava od 26. do 29. septembra od 18 časova. Čine ga premijerne projekcije čak 39 filmova iz 18 zemalja sveta, nakon čega slede razgovori sa povodom sa autorima filmova, gostima i publikom. Ove godine na reperotaru su animirani, igrani i dokumentarni filmovi, klasičnih i neklasičnih filmskih formata.\nU četvrtak 26. septembra biće prikazani filmovi o Evropi, nakon projekcija sledi razgovor sa povodom: Priča o Evropi, gde će se govoriti o evropskim vrednostima.\nU petak, 27. septembra na programu su filmovi iz Rusije i Azije, i razgovor sa povodom: Kako (zašto) film utiče na nas? u okviru kojeg će se sabirati utisci o odgledanim filmovima i govoriti o moći filma da osetimo i promenimo se.\nU subotu, 28. septembra u fokusu su žene sa invaliditetom, a razgovor sa povodom posvećen je temi: Zašto ženama sa invaliditetom ne trebaju bajke?\nU nedelju, 29. septembra, na repertoaru su filmovi koji pomeraju granice nauke i ljudske spoznaje. Razgovor sa povodom stoga je rezervisan za temu: Zašto nam je teško prihvatiti invaliditet u okviru kojeg će se debatovati o (ne)rađanju i usvajanju dece sa invaliditetom, kao i udomljavanju životinja sa invaliditetom.\nZavršnog dana Festivala biće organizovana akcija doniranja za kuce i mace sa invaliditetom za udruženje SPANS. Uz donaciju poklanjamo bedž!\nTokom celokupnog trajanja manifestacije, u holu bioskopa Kulturnog centra Novog Sada, biće postavljene izložbe fotografija likovnih radova Anamarie Brašnjo i fotografija Maje Tomić – Priče o…\nFestival se završava u petak, 29. septembra, proglašenjem nagrađenih filmova.\nSvi programi festivala su prilagođeni gluvima (filmovi su titlovani, a govorni segmenti prevode se na znakovni jezik).\nOvogodišnje 17. izdanje Uhvati film Novi Sad održava se pod motom Ti vrediš, sa željomda pokaže koliko svi vredimo bez obzira na različitosti i da udruženim snagama možemo da promenimo perspektive. Njegovu realizaciju podržalo je Ministarstvo kulture i informisanja Republike Srbije, Ministarstvo za rad, zapošljavanje, boračka i socijalna pitanja i ERSTE banka.


Advokat predsednika Donalda Trampa, Rudi Đulijani\nAdvokat predsednika Donalda Trampa, Rudi Đulijani bio je u kontaktu sa državnim sekretarom Majkom Pompeom u mesecima pre iznenadne smene američke ambasadorke u Ukrajini Mari Jovanovič, pokazuju dokumenta koja je Stejt department objavio na zahtev organizacije "Američki nadzor", podnet u okviru Zakona o slobodi informisanja.\nOstin Evers, izvršni direktor organizacije koja se bavi etičkim pitanjima, rekao je da se u dokumentima vidi "jasan trag koji vodi od Rudija Đulijanija do Ovalne kancelarije (Bele kuće) i sekretara Pompea, da bi se omogućila Đulijanijeva prljava kampanja protiv bivše ambasadorke, koja je povučena s položaja u Ukrajini u maju ove godine".\nJovanovič je u svedočenju u istrazi o Trampovom opozivu, rekla da je smenjena zbog "lažnih optužbi" ljudi sa "sumnjivim motivima". Istakla je i da se zbog reči predsednika Trampa da će "morati da prođe kroz neke stvari" osećala ugroženom.\nSvedoci u istrazi, u čijem fokusu je Trampova politika prema Ukrajini, optužili su Đulijanija da je pokušavao da diskredituje Jovanovič i da je bio jedna od ključnih figura u vođenju politike prema Kijevu "iregularnim diplomatskim kanalima".\nPostavljala su se pitanja da li je Pompeo bio upoznat sa situacijom, dok su pojedini kritikovali državnog sekretara što nije zaštitio svoje diplomate.\nNovo objavljena dokumenta pokazuju da se Pompeo i Đulijani razgovarali dva puta u martu, mada teme razgovora nisu poznate.\nDemokrate u Predstavničkom domu, koje vode istragu o opozivu, optužuju predsednika Trampa da odbijao da isplati vojnu pomoć Ukrajini, koju je Kongres odobrio, da bi izvršio pritisak na tu zemlju da istraži njegovog političkog rivala Džoa Bajdena.\nTramp je odbacio optužbe i istragu nazvao "lovom na veštice".


► Dačić: Važno naći zajednički interes sa SAD\nDačić je za televiziju Prva rekao da se sledeće nedelje obeležava 100 godina otkako je na Beloj kući bila istaknuta srpska zastava, i da će u Vašingtonu tada biti premijerka Ana Brnabić, kao i da bi ceremoniji trebalo da prisustvuju potpredsednik SAD Majk Pens i državni sekretar Majk Pompeo.\nPrema njegovim rečima, to će biti "prilika za iskorak" u odnosima sa SAD.\nOn je takođe naveo da je poruka sa sastanka predsednika Srbije Aleksandra Vučića s francuskim predsednikom Emanuelom Makronom "pozitivna".\nDačić je naveo da Srbija neće skretati s evropskog puta, ali neće ni zapostavljati odnose sa drugim zemljama.\nČeški ministar spoljnih poslova Tomaš Petšiček izjavio je danas nakon sastanka sa srpskim kolegom Ivicom Dačićem u Pragu da Češka očekuje da Evropska komisija u novom sastavu i visoki...


Srpčani na kosidbi u Knežici kod Kozarske Dubice – Radio Srbac\nSrpčani na kosidbi u Knežici kod Kozarske Dubice\nU organizaciji KUD “Knešpolje” Knežica i Udruženja za očuvanje tradicije Prijedor, po 14. put organizovana je manifestacija ” Vidovdanski dani Knešpolja 2020″ na koju su pozvani predsjednik Ansambla narodnih igara “Lijevče” iz Razboja Jordan Kuvalja i direktor Narodne biblioteke Srbac Branko Savanović.\n“Cilj manifestacije je očuvanje tradicije i običaja predaka. Sve je izgledalo kao nekad i ovakve manifestacije trebamo čuvati da se ne zaborave”, kaže Jordan Kuvalja i dodaje da je bilo prelijepo gledati kosce koji su stigli pjevajući izvorne pjesme, a nakon prikaza kosidbe pripremljena je hrana u prirodi: cicvara, uštipci, sir i domaća rakija.\nKuvalja u ime ANI “Lijevče” zahvaljuje organizatorima na prijatnom dočeku, koji su se potrudili da i pored epidemiološke situacije zbog virusa korona prikažu običaje naših starih.\n“Ova kosidba vratila je sjećanja na prošla vremena, a inspirisalo me je da gledam energiju tih ljudi koji su uz pjesmu ručno kosili travu, prateći nekadašnje običaje”, kaže Branko Savanović koji je u ime Narodne biblioteke prisustvovao prikazu nekadašnjih običaja u Knežici kod Kozarske Dubice.\nPrikazu kosidbe kao dijelu Dubičkog kulturnog ljeta prisustvovale su ministrice trgovine i turizma i uprave i lokalne samouprave Suzana Gašić i Senka Jujić.


KONVENCIJA O PREKOGRANIČNOJ SURADNJI U OBLASTI TRAGANJA I SPAŠAVANJA | Radio DUX\nNaslovnica /KONVENCIJA O PREKOGRANIČNOJ SURADNJI U OBLASTI TRAGANJA I SPAŠAVANJA\nSrijeda, 05. listopada 2011. - 10:42\nKako je priopćeno iz Uprve pomorske sigurnosti Crne Gore krajem prošlog tjedna u Aranđelovcu (Republika Srbija) održana konferencija o prekograničnoj suradnji u oblasti traganja i spašavanja.\nKonferenciji su prisustvovali predstavnici državnih organa uključenih u akcije traganja i spašavanja: Albanije, Bosne i Hercegovine, Republike Hrvatske, Bugarske, Danske, Mađarske, Makedonije, Crne Gore, Rumunije i Republike Srbije.\nUčesnicima skupa je prikazano niz prezentacija edukativnog karaktera gdje se jasno mogla vidjeti organizaciona shema i značaj Spasilačkog koordinacionog centra (RCC – Rescue Coordination Center). Za predstavnike Crne Gore interesantana je bila organizaciona shema danskog i rumunjskog Spasilačkog koordinacionog centra, zemalja koje izlaze na more, gdje se kao subjekat organizacije javlja i Pomorski spasilački koordinacioni centar.\nKonferenciji su prisustvovali predstavnici Italijanskog Kontrolnog centra ITMCC čiji je zadatak prijem i distribucija COSPAR-SARSAT poziva koji satelitskim putem lociraju poziciju pomorske ili avionske nezgode koristeći frekvenciju 406 MHz i istu distribuiraju državi zastavi. Skupu su nazočili i predstavnici međunarodnih i evropskih organizacija iz oblasti civilnog vazduhoplovstva International Civil Aviation Organization, European Civil Aviation Conference, Eurocontrol.\nKonferencija je završena potpisivanjem međuregionalne konvencije o suradnji u akcijama traganja i spašavanja.


OSM Televizija - Dodik: Srpska će podržati sve što čini Srbija o pitanju Kosova\nPredsjednik Republike Srpske Milorad Dodik izjavio je da vjeruje u državnu politiku Srbije i da će Srpska pratiti i podržati sve ono što Srbija i njeno rukovodstvo čine o pitanju Kosova.\nDodik je iskazao podršku Srbiji u nastojanju da očuva svoj teritorijalni integritet i dijalogom pokuša da riješi pitanje odnosa sa Prištinom.\n"Osjećam se veoma poniženim činjenicom da su oni /Albanci/ upotrijebili nasilje nad jednim čovjekom /Markom Đurićem/, koji nije bio ni naoružan, kao i nad grupom naših ljudi koji su tamo /na Kosmetu/. To će ostati pečat ovog vremena i tražiće adekvatnu mjeru", rekao je Dodik novinarima u Beogradu.\nDodik je ocijenio da su Albanci pretjerali i da je ono malo nekog povjerenja prema njima potpuno izgubljeno.\nPrema njegovim riječima, bez obzira što je Kosovo državno pitanje Srbije, u emotivnom i pojmovnom smislu je i pitanje svakog Srbina gdje god se nalazi.\n"U tom pogledu smatramo da imamo oko toga šta da kažemo", istakao je Dodik.\nOn je podsjetio na stav Narodne skupštine Republike Srpske da Srpska ima pravo na nezavisnost, ako UN prizna nezavinost Kosova, jer gotovo identične situacije ne mogu da imaju različita rješenja.\n"Taj skupštinski zaključak je veoma aktuelan i nikada nije stavljen van snage. U svakom slučaju, vidjećemo u narednim danima na koji način ponovo se baviti tim pitanjem i zaključkom Narodne skupštine", rekao je Dodik.\nDodik je izrazio uvjerenje da će Srbija svojom aktivnošću na regionalnom i globalnom planu obezbijediti pravi i adekvatan odgovor u vezi sa Kosovom.\nOn je rekao da je Kosovo gotovo bilo izgubljeno do prije nekoliko godina na šta je ukazivalo i ono što se dešavalo na međunarodnom planu, ali da je aktuelna vlasti u Srbiji predvođena Aleksandrom Vučićem vratila to pitanje na međunarodnu scenu u okvire međunarodnog dijaloga.\n"Gotovo je bilo definitivno prije pet do šest godina da se Kosovom niko nije ni bavio u Srbiji. Јa vjerujem u državnu politiku Srbije i mi ćemo pratiti i podržati sve ono što Srbija, njeno rukovodstvo, predsjednik i Vlada čine na tom pitanju", istakao je Dodik\nJoš iz iste kategorije: « Obilježavanje 22 godine od egzodusa Srba iz Sarajeva Cvijanović: Vlada se bavi bezbjednosnom situacijom, ali ne daje politikantske izjave »


Ovo je opšta klinička slika radnika napravljena na osnovu mišljenja stručnjaka sa kojima smo razgovarali. Mnogi radnici antidepresive uzimaju umseto obroka. Zbog malih i neredovnih plata, loših uslova na radnom mestu, prekovremenog rada i svakodnevnog stresa na poslu, sve više radnika oboleva, upozoravaju u Savezu sindikata RS.\n- Naša istraživanja pokazuju da je svaki drugi radnik izložen stresu na radnom mestu, svaki šesti trpi psihički pritisak od strane nadležnih, a 11 odsto ih pije antideprisive zbog posla - kaže Božana Radošević, stručni saradnik za ekonomska pitanja u Savezu.\n- Sve to izaziva dodatni stres radnicima i obolenja koja nisu profesionalna obolenja nego su postala uobičajena za skoro svako radno mesto - ističe Radoševićeva.\nU Zavodu za medicinu rada i sporta kažu da radnici u privredi u Srpskoj najčešće obolevaju od bolesti oka i uha, bolesti vezanih za ishranu i metabolizam, zatim od srčanih obolenja i visokog pritiska, te bolesti mišića i kostiju.\n- Prekovremeni rad sigurno negativno utiče na kvalitet rada i na zdravstveno stanje radnika. Pre svega, prekovremeni rad duži od osam časova, a naročito duži od 12 časova dovodi do zamora, a samim tim i do većeg broja grešaka što neminovno može da uzrokuje povrede na radu - kaže Mira Popović, direktorka Zavoda.\n- Sve to dovodi do pada koncentracije i pažnje, psihofizičog zamora, stresa zbog kojeg dolazi do poremećaja socijalnih i porodičnih odnosa, što može proizvesti niz psihičkih problema kod radnika - ističe Popovićeva.\nSistematski pregledi sve ređi\nIako to nije zakonska obaveza, poslodavci bi trebalo da obezbede sistematske preglede za zaposlene bar jednom godišnje.\n- Sve manje poslodavaca u privatnom i u javnom sektoru to čini jer je reč o dodatnom trošku. Primera radi, policijski službenici na nivou BiH su zadnji put imali sistematski pre sedam godina. Niko ne vodi računa da je reč o ljudima koji rade težak posao i koji nose oružje, a niko ih ne kontroliše - kaže Borislav Radić, direktor Agencija za mirno rešavanje radnih sporova RS.


Ekonomski efekti pandemije najteži od Drugog svetskog rata - Politički.rs\nMeđunarodna organizacija rada saopštila je da potpuno ili postepeno zatvaranje preduzeća i kompanija zbog nove vrste koronavirusa pogađa 81 odsto svetske radne snage, odnosno 2,7 milijardi zaposlenih.\nMnoge zemlje u svetu donele su brojne mere čiji cilj je suzbijanje širenja pandemije koronavirusa, a neke od tih mera su teško pogodile mnoge kompanije i njihove zaposlene, prenele su agencije.\nNeke kompanije i preduzeća su u potpunosti morale da obustave rad, dok su mnoge promenile sistem rada.\nU izveštaju Međunarodne organizacije rada o uticaju kovida 19 na biznis u svetu navodi da se su ekonomski efekti pandemije najozbiljniji i najteži posle Drugog svetskog rata.\nPrema zaključcima izveštaja, oko 2,7 milijardi zaposlenih ili 81 odsto od ukupno 3,3 milijarde radnika širom sveta, pripada kompanijama i firmama koje su u jeku epidemije morale da obustave rad ili su to uradile prema preporuci zvaničnih institucija.\nNavodi se da će najteže posledice trenutne krize osetiti zaposleni sa visokim i srednjim primanjima, posebno u arapskim zemljama, Evropi i azijsko-pacifičkom region.\nU izveštaju se navodi da će globalna pandemija ostaviti veoma teške posledice u nekim sektorima, a u nekima blaže, a najveći uticaj imaće na smeštaj i hotelijerstvo, prehrambeni sektor, kao i na sektore nekretnina, poslovnih i upravljačkih aktivnosti, na proizvodnju i trgovinu na veliko i malo.\nIz Međunarodne organizacije rada navode da 1,25 milijardi radnika širom sveta radi u tim visoko rizičnim sektorima, što je oko 38 odsto ukupne radne snage u svetu. Stopa zaposlenosti u rizičnim sektorima u svetu iznosi 37,5 odsto, a najviša je u Americi sa 43,2 odsto, a najniža u Africi sa 26,4 odsto.\nOrganizacija napominje da bi trebalo iskoristiti javne resurse za podsticanje preduzeća na održavanje stope zaposlenosti i otvaranje radnih mesta.\nZbog ograničenog prostora za delovanje u pogledu pružanja finansijskih paketa, očekuje se da će u zemljama u razvoju gubici u oblasti proizvodnje biti dugotrajniji i teži. U izveštaju se naglašava da je prethodna prognoza rasta globalne nezaposlenosti za 2020. godinu iznosila 25 miliona, a da će u svetlu novih dešavanja verovatno biti veća.\nAmerička centralna banka daje 2.300 milijardi dolara pomoći privredi\nTagged: KRIZA, MEĐUNARODNA ORGANIZACIJA RADA, ZAPOSLENI


Zajedničkim radom do boljeg položaja mladih radnika - Radio televizija Kuršumlija\nsreda, 02 oktobar 2019 15:23\nRazvojni centar za mlade iz Beograda koordinator je, ali ujedno i jedan od deset partnera iz sindikalnog, omladinskog i obrazovnog sektora koji zajedničkim snagama učestvuju u realizaciji projekta „Prava u radu, rad na pravima“.\nZahvaljujući podršci Evropske unije, kroz Erasmus+ program u omladinskom polju, mladi iz Srbije, Bosne i Hercegovine, Severne Makedonije, Crne Gore, Hrvatske i Slovačke u prilici su da se detaljnije informišu o svojim radnim pravima i kako ih koristiti u radnom okruženju, ali i negativnim pojavama koje ih ugrožavaju i dostupnim mehanizmima zaštite. Fokus je stavljen na to da je zadovoljan radnik najproduktivniji i da je stoga mlade važno blagovremeno informisati kako o pravima, tako i o obavezama koje proističu iz radnog odnosa.\nPrateći potrebe mladih ispitane kroz istraživanje, obučeni vršnjački edukatori – mladi sindikalni aktivisti iz uključenih zemalja, razgovarali su tokom leta sa svojim vršnjacima o temama kao što su mobing, prava koja proističu iz materinstva, otvaranju bolovanja, korišćenju slobodnih dana za dodatnu edukaciju i svim drugim pitanjima iz poblasti radnog prava od interesa za mladog čoveka. U Srbiji je preko 200 mladih ljudi do sada je učestvovalo na ovim radionicama i došlo do informacija iz prve ruke, a aktivnosti se nastavljaju!\nPored direktnog rada sa mladima, projekat je iznedrio i informativni i edukativni video materijal, ali i brošuru „Vodič kroz radna prava mladih, pojave koje ih ugrožavaju i dostupne mehanizme zaštite“ kako bi se sva gore navedena pitanja predstavila mladima razumljivim jezikom, uz veliki broj primera iz prakse. Brošura će biti objavljena i u elektronskoj formi na sajtu projekta www.pravauradu.org\n„Rezultati projekta zajedno sa preporukama za dalje bavljenje ovom temom, važnom ne samo za mladog čoveka, već i za celokupno društvo, biće predstavljeni na završnoj konferenciji koja će se održati u Beogradu 28-29. novembra, okupljajući predstavnike međunarodnih institucija i državnih struktura kojima su teme projekta u portfoliju“, izjavila je Aleksandra Knežević, programska direktorka Razvojnog centra za mlade i koordinator projekta, dodajući „da je ideja vodilja bila da zadovoljstvo radom predstavlja važan deo sveukupnog zadovoljstva mlade osobe, zbog čega svi moramo posvetiti posebnu pažnju odnosima unutar radnog okruženja“.


MIRSADU PURIVATRI dodijeljena nagrada EUROPA CINEMAS | Fashion.Beauty.Love\nMirsadu Purivatri, direktoru Sarajevo Film Festivala, u petak uvečer je u Pragu uručena nagrada Poduzetnik godine, koju dodjeljuje internacionalna mreža Europa Cinemas. Ova institucija pruža podršku kinima čiji je rad posvećen predstavljanju i promociji evropskog filma.\nNagrada je Mirsadu Purivatri dodijeljena u znak priznanja za doprinos promociji evropskog filma u okviru programa Sarajevo Film Festivala te u okviru repertoara kina Meeting Point, a u petak uvečer mu je uručio češki reditelj Bohdan Sláma.\n- Baveći se poslom kreiranja kulturnih događaja u okviru Obala Art Centra u Sarajevu, koji su se ticali vizuelne i pozorišne umjetnosti, muzike i filma, u godinama nakon rata i danas, u potpunosti smo se usmjerili u programiranje filmskih sadržaja, zbog toga što cijenimo da je film umjetnička forma koja najlakše i najjednostavnije dopire do publike preskačući kulturološke, nacionalne, rodne, dobne i obrazovne granice. Dugogodišni rad na ovom poslu, mojim saradnicima i meni daje za pravo da vjerujemo da je gledanje dobrog filma zajedno, u filmskoj dvorani, dragocjeno iskustvo koje bi svako društvo trebalo nastojati očuvati. Posebno nam je važno mjesto koje evropski film zauzima u našem programu, donoseći priče koje su nam bliske, nekad vesele, nekad tužne, priče koje nas tjeraju na razmišljanje, koje nam daju inspiraciju u komplikovanom vremenu u kome živimo. Sretni smo i ponosni zbog svega što smo postigli stvarajući Sarajevo Film Festival i kino Meeting Point, i što je danas grad Sarajevo prepoznat kao centar razvoja regionalne filmske industrije kao dijela evropske i svjetske kinematografije.\nEuropa Cinemas finansira se iz fondova MEDIA programme (Creative Europe) i Centre national du cinéma et de l’image animée (CNC), a zahvaljujući podršci Eurimagesa i Ministarstva vanjskih poslova Francuske uticaj Europa Cinemas proširen je i na zemlje Istočne Evrope, Balkana, Rusije i Turske.


Jeftini letovi iz Šri Lanke za Burundi - Avionske karte Šri Lanka Burundi - eSky.ba\nLetovi iz Šri Lanke za Burundi\nPretražite letove iz Šri Lanke za Burundi\nProvjerite najbolje ponude letova iz Šri Lanke za Burundi\n✔ Postoje li posebne ponude za letove iz Šri Lanke za Burundi na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Burundi?\n✔ Ako rezerviram let iz Šri Lanke za Burundi, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Burundi?\nBudite sigurni, da na eSky.ba ponuda letova iz Šri Lanke za Burundi uključuje ne samo niskotarifne avio-kompanije, već i one koje su specijalizirane za visoki standard.


Frutas RAT: Izvidnica za druge malvere\nOpisi virusa, 19.08.2013, 08:59 AM\nMalver Frutas RAT (Remote Access Tool), poznat i pod nazivom Backdoor.Opsiness, koji je dizajniran za napade na različite platforme koristi se u fišing napadima na kompanije koje posluju u sektoru finansija, rudarstva i telekomunikacija, ali i za napade na vlade u Evropi i Aziji.\nMalver se isporučuje putem emailova sa vestima iz politike i naslovima kao što su “Obama objavio tri špijunska dokumenta” ili Američki konzul general Hart stigao u Hong Kong”.\nEmailovi sadrže dva priloga, koji obično nose isti naziv. PDF dokument u prilogu je mamac, dok se malver nalazi u drugom prilogu, u JAR fajlu.\nOva verzija Frutas RAT prikuplja podatke kao što su Mac i IP adresa, korisničko ime, naziv države u kojoj se nalazi računar, informacije o operativnom sistemu (naziv, verzija, arhitektura) i verziji Java Runtime, i prikupljene podatke potom šalje serveru.\nPrema rečima stručnjaka iz Symantec-a, RAT se najverovatnije koristi kao izvidnica, da bi napadači stekli jasniju sliku o tome koju vrstu exploit-a i malvera mogu koristiti u kasnijim napadima.\nS obzirom na izbor ciljeva u ovim napadima, logično je pretpostaviti da motivi napadača nisu nužno povezani sa novcem i da iza napada možda stoji neka država.\nIz Symantec-a savetuju korisnicima računara da ažuriraju antivirusni softver, operativni sistem i programe na računaru. Emailove koje šalju nepoznati pošljaoci ne treba otvarati, što posebno važi za priloge u takvim emailovima.


Vandali nastavljaju da oštećuju imovinu grada i ustanova kulture. Nakon krađe nekoliko bista i uništavanja fasade Istorijskog arhiva, prošle noći ukradena je jedna kopija slike koja je postavljena u sklopu ulične izložbe povodom stogodišnjice od smrti Nadežde Petrović. Izložbu je...\nO tome koliko je teška materijalna situacija sa kojom se suočavaju građani Srbije postalo je apsurdo i u krajnjem slučaju degutantno govoriti. Male zarade, životni standard na nivou afričkog, mada je reč o zemlji u srcu Evrope, rastuća nezaposlenost, obespravljenost u svi...\nČačanka Marijana Borisavljević koja živi sama sa petoro dece, od koje je dvoje bolesno, uskoro će se naći na ulici jer je dobila rok da do 15.maja napusti kuću u kojoj je stanovala od avgusta prošle godine. Kao da to nije bilo dovoljno vlasniku objekta, pa je u pismenoj formi...\nOd 33.000 doktora, koliko ih ima u Srbiji, čak 15 odsto nije sakupilo dovoljan broj bodova da im se produži dozvola za rad, to je alarmantno stanje, kaže direktorka Lekarske komore Srbije Vesna Jovanović. Čak 5.000 srpskih lekara neće moći da obnovi licencu za rad u januaru,...\n« Početna‹ Prethodna170171172173174175176Sledeća ›Poslednja »


NASA SNIMILA PRAVI RAZLOG ZAGAĐENOSTI VAZDUHA U SRBIJI: Ova mapa objašnjava mnogo toga - www.025.rs\nwww.025.rs / SRBIJA / NASA SNIMILA PRAVI RAZLOG ZAGAĐENOSTI VAZDUHA U SRBIJI: Ova mapa objašnjava mnogo toga\nPožari su najverovatnije izazvani paljenjem strnjike.\nNASA-ina mapa požara zabeleženih u proteklih nedelju dana potkrepljuje priču o zagađenom vazduhu i šteti koja nastaje usled vatre koju poljoprivrednici pale na njivama. Takođe, portal GFV Fires prikazuje kako je Srbija, ali i ceo region trenutno “užareniji” od ostalih zemalja sveta.\nGlobal Forest Fire Fires (GFV Fires) je dinamičan mrežni sistem za praćenje šuma i upozorenje od požara koji pruža informacije u “ril tajmu”. Osmišljen je kako bi omogućio uspešniju borbu protiv šumskih i kopnenih požara pre nego što izmaknu kontroli.\nPodručje Balkana crveni se od tačaka koje predstavljaju požar. Ipak, Srbija se posebno izdvaja, odnosno delovi Vojvodine. Požari su najverovatnije izazvani paljenjem strnjike. Takođe, nezvanični podaci pokazuju da je Vojvodina u prethodnih nedelju dana bila područje sa najviše požara u Evropi.\nNa NASA-inoj karti preciznije se vidi koji delovi Srbije imaju najeveće probleme sa požarom:\nNajveći broj požara identifikovan je u južnim delovima Banata i Bačke i zapadnom delovima Srema.\nJužna Bačka, Pomoravlje, Mačva, Srem i banat prekrivenu su crvenim tačkicama koje označavaju pojedinačne požare. Dakle, oblast sa najviše zastupljenih požara upravo je oblast sa najviše plodnog zemljišta i njiva.\nU periodu od 21. do 29. oktobra najveća koncentracija požara zabeležena je na teritoriji Pančeva, i nešto severnije.\nPrema karti gusto naređane crvene tačke nalaze se i preko Rumunije i Bugarske, no region je gledano na mapi žute boje (do 30 požara), osim Vojvodine koja je jarko crvena. Najveći broj požara zabeležen je upravo u Srbiji, a apsolutni rekorder je jedno banatsko mesto gde je za sedam dana zabeleženo čak 463 požara, a u susednom 338.\nPožari na teritoriji Srbijefoto: Global Forest Whatch Fires\nIpak, kada se sagledaju požari diljem planete u proteklih nedelju dana, vidi se da se ovaj deo Balkana, odnosno Srbije crveni kao Amazonija ili istočni delovi Afrike gde već mesecima bukte požari.\nPožari u Amazonijifoto: Global Forest Whatch Fires\nKada se detaljnije pogleda mapa, navode stručnjaci, vidi se da satelit NASA beleži u brojnim delovima sveta požare na predelu šuma, dok u Srbiji gore područja pod poljoprivrednim zemljištem.\nDa je spaljivanje zemljišta intenzivirano u poslednjih nekoliko dana govori i činjenica da se vozači žale kako je nemoguće voziti putevima u Vojvodini zbog dima usled spaljivanja njiva.\nPodsetimo, građani Srbije, poslednjih dana, mogli su da se uvere da vazduh ima i boju i miris, a kada je tako onda je opasan po život. Dokaz su zvanična merenja suspendovanih čestica PM10, čija je dozvoljena količina od 50 mikrograma po kubnom metru uvećana na nekim lokacijama i do deset puta. Slična situacija je i celom regionu, pa se tako ovih dana Sarajevo (BiH), Skoplje (Severna Makedonija), Sofija, (Bugarska) i Beograd (Srbija) nalaze među dvadesetak svetskih gradova sa najlošijim kvalitetom vazduha.\nTags: mapa objašnjenja, srbija, zagađenost\nAmerikanizacija se završila u 20. veku: Ušli smo u “vek Azije” i povratka nema\nArhiva Select Month February 2020 (290) January 2020 (455) December 2019 (598) November 2019 (671) October 2019 (697) September 2019 (671) August 2019 (600) July 2019 (487) June 2019 (336) May 2019 (367) April 2019 (381) March 2019 (302) February 2019 (221) January 2019 (342) December 2018 (380) November 2018 (500) October 2018 (506) September 2018 (375) August 2018 (309) July 2018 (298) June 2018 (340) May 2018 (616) April 2018 (597) March 2018 (604) February 2018 (468) January 2018 (528) December 2017 (606) November 2017 (620) October 2017 (576) September 2017 (469) August 2017 (418) July 2017 (337) June 2017 (270) May 2017 (437) April 2017 (325) March 2017 (440) February 2017 (380) January 2017 (387) December 2016 (369) November 2016 (164)\nCategories Select Category APATIN (2,404) DRUŠTVO (1,365) EKONOMIJA (224) POLITIKA (275) SPORT (936) DEČIJI KUTAK (1,367) GALERIJA (1) IT (146) KULA (2,164) DRUŠTVO (1,703) EKONOMIJA (495) POLITKA (369) SPORT (164) NASLOVNA (8,821) ODŽACI (2,427) DRUŠTVO (1,548) EKONOMIJA (222) POLITIKA (343) SPORT (626) Promo (1) SOMBOR (4,467) DRUŠTVO (3,050) EKONOMIJA (889) POLITIKA (674) SPORT (650) SRBIJA (876) Video (1) VREMEPLOV (242) ZABAVA (1,414) ZDRAVLJE I LEPOTA (2,036)


Grad Zrenjanin - Janjić u Knićaninu: ulaganja u gasifikaciju 14 miliona evra\nPočetna / Janjić u Knićaninu: ulaganja u gasifikaciju 14 miliona evra /\nGradonačelnik Zrenjanina Čedomir Janjić posetio je danas Knićanin, gde započinju radovi na gasifikaciji ovog sela. Projekat gasifikacije će u narednom periodu biti sproveden u još nekoliko naselja na teritoriji grada Zrenjanina. Ovaj veliki investicioni poduhvat realizuje se na osnovu ugovora potpisanog prošle godine. Taj ugovor je trojni, a ugovorne strane su Grad Zrenjanin, Javno preduzeće „Srbijagas“ i firma „Bobar Beška“ iz Novog Sada, koja je označena kao strateški partner.\nPredmet ugovora je poslovno - tehnička saradnja na gasifikaciji naseljenih mesta na teritoriji grada Zrenjanina. Pri tome je „Srbijagas“ strana koja je uključena kao distributer i isporučilac prirodnog gasa i operater transportnog i distributivnog sistema. Odlukom Skupštine grada Zrenjanina usvojen je program gasifikacije i odlučeno je o izboru strateškog partnera. Istovremeno je odlučeno i da se gradonačelnik Čedomir Janjić ovlašćuje za zaključivanje ugovora.\n-Ovo je kapitalna investicija za Grad Zrenjanin i više od 14 miliona evra biće uloženo u gasnu infrastrukturu. Podsetio bih da se više od 30 godina nije ulagalo u gasne instalacije na teritoriji našeg grada. Zbog toga sam veoma ponosan što smo sa državom i „Srbijagasom“ ugovorili ovako značajan projekat. Po završetku ovog posla sva naseljena mesta, koja sada nemaju gas, biće gasifikovana – najavio je Janjić, ističući da će cena za nove priključke biti veoma popularna.\n-To će omogućiti mnogo bolje uslove za život meštana, a otvara se i mogućnost za potencijalna ulaganja u proizvodne pogone – naglašava Janjić.\n-Za petnaestak dana počinjemo sa poslom i u Belom Blatu i Tarašu, a kasnije nastavljamo u Perlezu i Čenti. Svi građani koji žele da se priključe na mrežu mogu da se jave mesnim zajednicama, pošto je priključak u toku izgradnje jeftiniji u odnosu na redovnu cenu koja iznosi 110.000 dinara – naveo je Bobar.\n-Drago mi je što je projekat počeo od Knićanina i što je Grad prepoznao potrebu da se tako nešto uradi u našem selu. Kroz našu teritoriju prolazi i glavni magistralni gasovod, a ovo je prilika da iskoristimo ono što su nam ponudili Republika i lokalna samouprava – ocenio je Mitić.


Borac mora isplatiti bivšeg golmana ili slijedi kazna\nFudbalski klub Borac moraće isplatiti dugovanja koja ima prema bivšem golmanu Mladenu Lučiću, u suprotnom banjalučkom klubu slijedi suspenzija.\n“Fudbalski klub Borac Banjaluka, zbog prekršaja iz člana 117. Disciplinskog pravilnika Fudbalskog saveza Bosne i Hercegovine, obavezuje se isplatiti finansijska dugovanja u iznosu od 36,700,00 kovenrtibilnih maraka igraču Mladenu Lučiću, po osnovu Sporazuma broj: 226-06/20 od 01.06.2020.godine” – stoji u odluci Disciplinske komisije Fudbalskog saveza Bosne i Hercegovine.\nUkoliko Borac do 5. decembra ne ispuni obaveze prema nekadašnjem golmanu, mogao bi biti suspendovan.\nMladen Lučić je za Borac branio na 28 utakmica, a primio je 26 golova. Svoju igračku karijeru završio je ovog ljeta kada mu je istekao ugovor sa Borcem.\nPrethodni članakMilaković ističe da će se njegova ekipa maksimalno truditi uprkos svim poteškoćama\nNaredni članakVladimir Gaćinović novi trener Radničkog iz Niša


Novi Pazar: Dvostruko odbijanje samo za jedan medij\nBeta | 30. jul 2019.\nKomisija Ministarstva informisanja za sufinansiranje projekata iz oblasti javnog informisanja osoba sa invaliditetom ove godine je jedan projekat novopazarskog Sto plus radija odbila po dva različita osnova.\nKako prenosi taj medij, odmah po prijavi potrebne dokumentacije za sufinansiranje polučasovne emisije, Sto plus radiju je stiglo zvanično rešenje ministra Vladana Vukosavljevića po kojem se projekat na prihvata je „traženo sufinansiranje u visini od 82,5 procenta vrednosti projekta, što nije u skladu sa Zakonom“.\nMeđutim, iako je Sto plus time već bio diskvalifikovan, 12. aprila je doneto novo rešenje komisije u kojem se navodi da je projekat radija odbijen jer „opis aktivnosti nije dovoljno razrađen… rezultati nisu dovoljno merljivi… budžet predimenzioniran… nije usklađen sa projektnim aktivnostima…“.\nInače, reč je o projektu i polučasovnoj nedejlnoj emisiji „Živeti zajedno“ koju je Ministarstvo sufinansiralo pune tri godine – od 2015. do 2017. godine i koja je tada dobijala najviše ocene i navođena kao „primer dobre prakse“.\nKomisija Ministarstva informisanja za sufinansiranje projekata iz oblasti javnog informisanja osoba sa invaliditetom i ove godine je podržalo projekat Regionalne TV iz tog grada sa 600.000 dinara.\nVučić najavio finansijsku podršku medijima zbog pandemije\nVlada usvojila Uredbu o finansiranju javnih servisa\nFinansiranje medija Ministarstvo informisanja Radio Sto plus\n← Kako novinar „analognim“ bakama i dekama približava digitalni svet\nGajović: U septembru okrugli sto o prekograničnim televizijama →


Stvoren samoodrživi sistem obuke iz engleskog jezika - CdM\nStvoren samoodrživi sistem obuke iz engleskog jezika\nTrogodišnji projekat PELT, koji će biti završen sjutra, u potpunosti je ispunio postavljeni cilj i rezultirao je stvaranjem samoodrživog sistema obuke iz engleskog jezika, saopšteno je iz Ministarstva odbrane.\nU tom resoru je održan sastanak PELT Odbora, na kojem su sumirani rezultati projekta u prethodne tri godine, kao i prioriteti Ministarstva za dalju saradnju u oblasti obuke iz engleskog jezika.\nGeneralni direktor Direktorata za ljudske resurse, Mihailo Volkov, zahvalio je ministarstvima odbrane Ujedinjenog Kraljevstva, Holanije i Norveške, koja su pružala finansijsku podršku, kao i Britanskom savjetu Crne Gore koji je upravljao projektom.\n„Istakao je značaj i benefite realizacije svih predviđenih aktivnosti u jačanju internih kapaciteta Ministarstva odbrane i Vojske Crne Gore (VCG) koje su rezultirale stvaranju samoodrživog sistema obuke iz engleskog jezika“, kaže se u saopštenju.\nIzaslanik odbrane Ujedinjenog Kraljevstva, pukovnik Simon Ficgibon, ponovio je spremnost za nastavak podrške projektu obuke iz engleskog jezika koji bi bio regionalnog karaktera, budući da je, kako je naveo, sistem obuke dovoljno razvijen i, samim tim, treba da prevaziđe okvire zemlje.\nDirektorica Britanskog savjeta, Vanja Madžgalj, sumirala je četiri oblasti na koje se projekat odnosio – kreiranje obrazovne politike učenja engleskog jezika, razvoj kapaciteta profesora engleskog jezika iz VCG, obezbjeđivanje materijalnih resursa za laboratorije za učenje tog jezika u jedinicama Vojske i unaprjeđenje kapaciteta zaposlenih putem učešća na različitim kursevima.\n„Učesnici sastanka su zaključili da je postavljeni cilj PELT projekta u potpunosti ispunjen i izrazili spremnost da se sa istim naporima, a u drugoj formi, nastavi i u budućem periodu“, navodi se u saoptenju.\nSastanku su prisustvovali i saradnici vojnih izaslanika Ujedinjenog Kraljevstva i Norveške, Britanskog savjeta, kao i predstavnici Direktorata za ljudske resurse, Odjeljenja za operacije, borbenu gotovost i obuku Generalštaba VCG i Centra za obuku, koji su bili uključeni u sprovođenje projekta.\nTagoviEngleski jezik PELT projekt vojska


Policija blokirala prilaz „Kovilovu“, nema zadržavanja ispred (video, foto) - Sputnjik Srbija\nPolicija blokirala prilaz „Kovilovu“, nema zadržavanja ispred (video, foto)\n16:01 23.03.2018 (osveženo 16:25 23.03.2018) Preuzmite kraći link\nKako reporteri Sputnjika javljaju sa lica mesta, policija je blokirala svaki prilaz Sportskom centru „Kovilovo“, u kome je danas u 16 časova trebalo da se odigra utakmica između mladih rukometašica Srbije i takozvanog Kosova.\nNa isključenjima sa Zrenjaninskog puta ka Sportskom centru „Kovilovo“ nalaze se kordoni policije koji sprečavaju uzlazak bilo koga u sportski centar.\nBlokada policije na putu za Kovilovo\nPolicija je zaustavila nekoliko desetina ljudi koji su došli da podrže srpsku reprezentaciju i dvadesetak novinarskih ekipa sa isključenja Zrenjaninskog puta prema Kovilovu. Među njima je bio i novinar i kolumnista magazina „Nedeljnik“ Mihailo Medenica.\n„Došao sam ovde da podržim Srbiju“, rekao je on. „Ovog puta ne reprezentaciju Srbije, već onu Srbiju kojoj je KiM zavetni i neotuđivi deo. Za onu Srbiju koja ne pristaje ni na kakve kompromise, ni na kakve pregovore o KiM; za onu Srbiju u kojoj reprezentacija nekakve države Kosovo nema šta da traži. Nismo pravili nikakve incidente, došli smo da pokažemo da su nam KiM na srcu, da je to naša duša i da ga se odreći nećemo“.\nRukometni savez Srbije, pozivajući se na Evropsku rukometnu federaciju, saopštio je da će se utakmica između Srbije i takozvane države Kosovo odigrati bez prisustva gledalaca i predstavnika medija. Rukometni savez saopštio je da shvata naglašene emocije u javnosti kada je u pitanju južna srpska pokrajina, ali da, sa druge strane, kao organizacija smatraju da su učinili sve u veoma teškim okolnostima kako bi sačuvali budućnost našeg sporta, sprečili drakonske kazne i višegodišnju suspenziju naših selekcija na međunarodnoj sceni.\nNovinar Mihailo Medenica na putu za Kovilovo, gde ih je zaustavila policija.\nUtakmica za koju se do poslednjeg trenutka nije znalo hoće li se odigrati, a na kraju ju je ministar unutrašnjih poslova Nebojša Stefanović zabranio, podigla je veliku prašinu u javnosti, jer je po preporukama Evropske rukometne federacije trebalo da se odigra bez intoniranja himni.\nUtakmica je isprva trebalo da se odigra u Kragujevcu, ali je, iz bezbednosnih razloga, pomerena u Kovilovo. Noć uoči utakmice, ispred sportskog centra, okupili su se navijači, koji su pevali kosovske pesme i istakli poruku „Vidimo se“.\nrukomet, utakmica, Srbija, Kosovo, Kovilovo, Srbija


MASKE IH ODRŽALE NA NOGAMA: Domaći privrednici se prilagodili, kompanija "Pantović" sačuvala više od 200 radnih mesta u Užicu | Novosti.RS\nOtkazani ugovori i saradnja sa ino-partnerima bili su jak udarac i za porodičnu kompaniju "Pantović" iz Užica koja tri decenije proizvodi odeću i tekstil. Uspeli su, međutim, da se prilagode novim uslovima poslovanja.\nTačno 15. marta 2020. kada je uvedeno vanredno stanje, desio se preokret u njihovom poslovanju. Toga se priseća Dragoslav Pantović, direktor kompanije:\n- Svi planirani prihodi na koje smo mogli da računamo su bili stopirani, sa neizvesnim datumom kada će se sve vratiti u normalne tokove. U tom trenutku bili smo prinuđeni da stopiramo sve odlive novca prema dobavljačima, ali smo morali da isplatimo na vreme plate zaposlenima, struju, gas, i ostale relativno fiksne troškove.\nA prva dva mesece prethodne godine počela su dobro. Rasli su prema očekivanjima i planovima. Znali su za dešavanja u Vuhanu, ali su kao i većina njihovih kolega bili uvereni da će se epidemija zaustaviti na tom području.\nMeđutim, ubrzo su morali da otkažu celu kolekciju proleće-leto. Za svega nekoliko dana trebalo je odlučiti i kako dalje. Kolekcija je prebačena za ovu godinu ali, tada počinje nova bitka - očuvanje firme. Rešenje je bilo preusmeriti rad na proizvodnju zaštitnih tekstilnih maski, prvo za užičku bolnicu i zdravstvo, zatim, vojsku, MUP, javne ustanove, kompanije...\n- U tom trenutku to su bili jedini poslovi koji su imali mogućnost za naplatu - priča Dragoslav. - To je bio značajan izvor prihoda za našu kompaniju u trenucima kada je bilo veoma teško.\nSaradnja sa Udruženjem za tekstil, kožu i obuću PKS, brzo i blagovremeno informisanje, bilo je, kaže, ključno u pribavljanju potrebnih deklaracija za proizvodnju maski, konkurisanje za kredite iz garantne šeme...\n- Bez državne pomoći koju smo dobili mi, ali i ostale kompanije, teško da bismo izdržali krizu uzrokovanu pandemijom - ističe Pantović.\nNakon teške poslovne godine za ceo svet, užička kompanija sada uveliko ostvaruje planove za lakši prolazak kroz period krize. Inače, malo je poznato u javnosti da su Pantovići bili jedni od pokretača inicijative za izmenu Uredbe o privremenoj zabrani izvoza zaštitnih sredstava. Rezultat je bio ukidanje zabrane izvoza 24. aprila 2020. i izvoz oko pet miliona tekstilnih maski na tržište EU.\nInformisali na vreme\nTOKOM perioda vanredne situacije, trudili smo se da privrednici dobijaju tačne informacije u najkraćem mogućem roku - kaže Nemanja Jovanović, iz Udruženja za industriju tekstila, odeće, kože i obuće PKS. - U tom momentu one su bile presudne za dalje poslovanje, od dozvola za kretanje zaposlenih, do specifičnih informacija poput načina deklarisanja tekstilnih maski i dobijanja mišljenja od ALIMS. Komuniciralo se 24 sata u cilju brzog i tačnog informisanja privrede o izmenama koje su se dešavale iz sata u sat.\nPKS Užice zaštitne maske platnene maske Dragoslav Pantović kompanija "Pantović"


olimpijakos bajern prekinuto liga sampiona za mlade zvezdina grupa\nNaime, u 84. minutu, kada se desio sporni detalj, Bavarci su već vodili sa 4:0. Nezadovoljni grčki huligani su utrčali na teren i prekinuli meč. Utakmica nije završena.\nI to nije sve, jer, kako javljaju grčki mediji, ima i povređenih lica, pa se tek očekuje policijski izveštaj o pravom stanju. Nezadovoljni rezultatom huligani su pokušali da se obračunaju sa mladim fudbalerima kluba iz Minhena.\nMILIJARDU ULOŽILI, PA MILIJARDU ODBILI! Pogledajte kako izgleda SVEMIRSKI stadion Totenhema na kome su radnici ŠMRKALI KOKAIN! /VIDEO/\nPodsetimo, u istoj grupi se takmiče i omladinci Zvezde koji su danas sa 9:2 poraženi od Totenhema.\nTabela grupe B, omladinske Lige šampiona:\nBajern 3 2 1 0 8:1 7\nTotenhem 3 1 1 1 11:7 4\nCrvena zvezda 3 1 1 1 4:10 4\nOlimpijakos 3 0 1 2 2:7 1\nOmladinci FK Bajern\n"MA, BIO BIH ZADOVOLJAN I SA SAMO JEDNOM!" Zvezda ima čist račun u Ligi Evrope, El Fardu Ben za "Blic" tvrdi: To je BLAGOSLOV, moramo da cenimo što sami odlučujemo o svojoj sudbini!\nMađar koji je sudio Zvezdi i isključio Degeneka poznat je po NAJSKANDALOZNIJEM PENALU u istoriji Lige šampiona


Evo zašto neke vakcine moraju da se prime više puta i za koju kažu da je MRTVA - alo.rs\nAUTOR: Alo.rs/Informer/M. Š. DATUM I VREME: 01.12.2020. 22:10\nU svetu trenutno više od 100 naučnih timova pokušava da stvori vakcinu protiv kovida19, a tek nekoliko je uspelo da dođe do treće kliničke faze, koja podrazumeva testiranje na najmanje 1.000 pacijenata.\nVakcina protiv korone mogla bi da bude najbrže puštena na tržište vakcina na svetu, i prestigne onu za zauške za koju je trebalo četiri godine dok nije iz kliničkih ispitivanja prešla u prodaju.\nOčigledno je da virus korona ugrožava kako život ljudi, tako i svetsku ekonomiju, pa ne čudi zbog čega naučnici rade iz sve snage kako bi pronašli vakcinu. Da bi vakcina došla na tržište mora da prođe 3 faze kliničkih ispitivanja, koje se razlikuju najviše po broju ljudi na kojima se ona ispituje.\nDa li imate poverenja u vakcinu protiv COVID-19?\nTreća faza podrazumeva da je vakcina ispitana na najmanje 1.000 ljudi, nakon čega kompanije mogu od nadležnih tela tražiti dozvole za korišćenje i proizvodnju. Ali, tu se ne završava sve jer sledi četvrt faza u kojoj se i dalje posmatraju pacijenti.\nInače, trenutno se razvija 10 tipova vakcina, a najčešća je ona na proteinskoj osnovi.\nTo podrazumeva da naučnici rade na jednom proteinu, koji je deo virusa, a koji se pojavljuje u njegovo ovojnici. Taj protein se ubrizgava u velikoj dozi kako bi izazvao brze i jake reakcije imunog sistema odnosno snažnu odbranu ako bi došlo do kontakta sa virusom. Sličan princip imaju vakcine protiv hepatitisa B i humanog papilomavirusa HPV.\nAli su do sada do treće faze došle samo tri vrste vakcina i to nereplicirajući viralni vektori, neaktivirani virusi i vakcina na osnovi ribonukleinske kiseline.\nNereplicirajući viralni vektori podrazumevaju promenu genetske informacije virusa kako bi se smanjila njegova zaraznost.\nVakcine sa neaktiviranim virusima koriste umrtvljene patogene, ali one se često moraju uzimati po nekoliko puta jer ne garantuju dobar imunitet kao vakcine sa živim patogenima.\nVakcine zasnovane na ribonukleinskoj kiselini RNK "rade" po drugom principu, i one ne koriste delove virusa već podstiču telo da pravi jednu njegovu komponentu, zbog čega virus ne može da se razvija.\nSZO se nada da će moći da bude ponuđeno dve milijarde doza do kraja 2021. godine\nKineska vakcina, Foto: Tanjug\nKineska vakcina CoronaVac je "mrtva" vakcina, ali ona još uvek nije prošla treću fazu ispitivanja.\nMeđutim, Kinezi su odobrili ovu vakcinu za hitnu upotrebu u svojoj zemlji i to za visoko rizične grupe. Ispitivanje na majmunima pokazalo je da vakcina pravi antitela za 10 sojeva virusa, a nakon testova na ljudima nije bilo ozbiljnijih neželjenih reakcija. Inače, Kinezi svoju vakcinu testiraju na volonterima van Kine.\nOvu vakcinu proizvela je firma SinoVac, a pored nje kineska firma Sinopharm testira vakcinu na oko 55.000 ljudi u Bahreinu, Jordanu, Egiptu, Maroku, Argentini i Peruu. S druge strne, firma CanSino trenutno testira svoju vakcinu na oko 41.000 ljudi u Pakistanu.\nVakcina koja se pominje kao jedna od onih koje bi mogle biti primenjene i u Srbiji je "Fajzerova vakcina. Prema preliminarnim analizama kompanija Fajzer i Biontek prvo su tvrdili da je njihova vakcina efikasna 90 odsto, a onda su saopštili da je efikasnost 95 odsto.\nTo se desilo nakon što je američka firma Moderna objavila da njihova vakcina efikasnija. Vakcina je testirana na 43.500 ljudi u 6 država i do sada se pokazala bezbedna.\nFajzer vakcina se skladišti na minus 75 stepeni, ali se može držati u običnom frižideru pet dana.\nAmerička kompanija Moderna objavila je da je njena vakcina efikasna 94,5 odsto.\nOni su u istraživanje uključili 30.000 ljudi u Americi. Nekima su date dve doze u roku od 4 nedelje, dok su ostali dobili lažne vakcine. U kompaniji su nagovestili da vakcina "izgleda" ne gubi dejstvo više godina, ali nisu sa sigurnošću mogli da kažu da li samo sprečava da se ljudi teško razbole ili sprečava širenje virusa.\nInače, "Fajzerova" i Modernina vakcina funkcionišu po principu ubrizgavanja genetskog koda virusa kako bi se izazvao imuni odgovor. Modernina vakcina može da bude stabilna na minus 20 stepeni i do pola godine, a u frižideru mesec dana.\nVakcina , Foto: Tanjug\nPrvi kontigent ruske vakcine "Sputnjik V" uskoro bi trebalo da stigne u Srbiju, a u ruskom ministarstvu zdravlja tvrde da je njihva vakcina efikasna preko 90 odsto.\nIako treća faza ispitivanja još nije završena, Rusija je počela da uvodi vakcinu za domaću upotrebu. Inače, radi se testiranje na 40.000 ljudi u Moskvi a vakcina se testira i u Belorusiji, UAE, Venecueli i drugim zemljama. Do sada je zahtev za 1,2 milijarde doza "Sputnjika V" stigao iz preko 50 zemalja.\nInače, Sa kliničkim ispitivanjima je počela 17. juna, mesecima posle Kine, Sjedinjenih Država i zemalja Evrope. Inače, ruski Gamalej institut, koji razvija vakcinu, počeo je mesecima posle Kine, SAD i evropskih država da radi klinička ispitivanja, a Rusija je na kraju bila prva zemlja koja je prijavila vakcinu protiv korone.\nŠvedska kompanija AstraZeneka i Oksfordski univerzitet udružili su snage da bi došli do vakcine, pa su se rezultati prve dve faze pokazali kao odlični. Međutim, zbog bolesti jednog britanskog učesnika studija je nastavljena u Brazilu, Južnoj Africi i Velikoj Britaniji i SAD.\nAli, nemačka novinska agencija DPA objavila je da je jedna osoba u Brazilu umrla, što je potvrdila i brazilska institucija za nadzor zdravlja Anvisa. S druge strane, brazilski mediji su objavili da taj dobrovoljac nije primio vakcinu već placebo. Tako je ispitivanje nastavljeno, a AstraZeneka i Oksfordski univerzitet objavili su pre neki dan da je njihova vakcina izuzetno efikasna u poodmakloj fazi.\nMeđutim, britanski i američki mediji su izvestili da su ovi podaci sumnjivi jer se pokazalo da je efikasnost niža od 62 odsto, 70 odsto i viša od 90 odsto. Na kraju se utvrdilo da su tokom ispitivanja korišćenje različite doze, što je greška koja je dovela do ovakvih rezultata. Inače, ova vakcina se sastoji od dva dela koja se dobijaju u roku od mesec dana.\nŠešelj: Dajte mi rusku vakcinu, ne treba nikakva provera!


Građanski pokret URA poslao poruku DPS-u - Leutar.net\nGrađanski pokret URA poslao poruku DPS-u\nGrađanski pokret URA je na svojoj FB stranici poslao poruku DPS-u.\nPoruka DPS-u: Ne branite vi državu niti njene interese nego svoje milijarde pokradene od građana, tone koakaina i cigareta i to pokušajem rušenja ustavnog poretka. Prestanite da manipulišite iskrenim osjećanjima i emocijama građana na Cetinju i širom Crne Gore gurajući ih u sukobe, nemire i kršenje zakona.\nVeljović je uhapšen▪\nZlonamjerna tumačenja i huškanja na nemire od strane DPS-a i njegovih koalicionih partnera i konstatacije da je za nerede na CT odgovoran potpredsjednik Vlade su neodgovorna i neistinita.\nVinovnici nereda su pojedinci i očekujemo da će biti procesuirani od nadležnih.\nGrađanski pokret URA poziva sve strane na hitno smirivanje situacije i zajednički doprinos ka očuvanju javnog reda i mira.


UN Women (Agencija Ujedinjenih nacija za rodnu ravnopravnost i osnaživanje žena u Srbiji) je povodom obeležavanja Svetskog dana devojčica na svom globalnom sajtu predstavio dobar primer devojčica iz Srbije, Anđele Ristić i Sofije Šemsović, učenica OŠ „Veljko Dugošević“ iz Beograda, i Mirjane Ilić, učenice OŠ Sveti Sava iz Beograda. One su u aprilu ove godine na takmičenju „Uhvati ideju”, u organizaciji Udruženja poslovnih žena Srbije, osvojile prvo i drugo mesto pokazavši kreativnost i inovativnost.\n- Ova objava na globalnom nivou je priznanje da ono što radimo već dugi niz godina ne prolazi neprimećeno. Prezadovoljne smo što su naše hrabre i inovativne devojčice predstavljene kao ugledni primer svim devojčicama u svetu. Naš cilj pri obeležavanju Dana devojčica u IKT i jeste pružanje dobrih primera kroz organizovanje niza događaja na kojima devojčice imaju priliku da, osim takmičenja, preko onlajn platformi ili uživo posete firme u sektorima koji nisu tradicionalno „ženski“ i kroz razgovore sa menadžerkama ili preduzetnicama steknu dodatna iskustva i znanja koja će im pomoći u izboru budućih zanimanja - izjavila je dr Sanja Popović Pantić, predsednica Udruženja poslovnih žena Srbije.\nKompletnu objavu možete pogledati:


Privreda solidno poslovala, zarade povećane - TVRUBIN\nZahvaljujući ulaganjima i investicijama u gradu su otvorena nova radna mesta tako da je od 2015. godine do danas broj nezaposlenih smanjen za 50 odsto. Najviše nezaposlenih je nekvalifikovana radna snaga, rekao je Tibor Horvat, direktor RPK.\n-Značajno je što je ove godine firma “Tisa Automotiv” otvorila svoj pogon u Kikindi. Sada zapošljavaju 500 radnika, a za narednu godinu najavili su proširenje kapaciteta što će značiti i novo zapošljavanje. Livnica “Kikinda” nekada najveći gigant takođe traži radnike jer je novi vlasnik uspeo da obezbedi više posla – napominje Horvat.\nNove radnike, kako ističe naš sagovornik, tražiće i “Mekafor”.\n-Firmama su uvek potrebi kvaliteni radnici naročito u “Le Belieru” i “Zopasu”. Kompanija “Kalcedonija” takođe će imati potrebu da zapošljava. Možemo očekivati da sledeće godine “Lin Long” iz Zrenjanina takođe zaposli radnike iz Kikinde. Iako fabrika nije završena neophodno je obučiti kadar – ističe Tibor Horvat.\nU MSK remont je ove godine trajao dva meseca tako da u Regionalnoj privrednoj komori veruju da će sledeće proizvodnja biti bolja. Ova fabrika najveći je izvoznik u našem okrugu.\nPrema podacima republičkog Zavoda za statstiku od avgusta prošle do avgusta ove godine zarade u našem gradu porasle su 7,3 odsto. U Regionalnoj privrednoj komori očekuju da će do kraja godine zarade još rasti, ali neće preći osam procenata. Sa nepunih 46.000 dinara u proseku zarade u Kikindi su skoro 50.000 dinara odnosno 49.650 dinara.\ndecembar 13, 2019 Aleksandra Djuran\n← Saopštenje COMNET Udruženja elektronskih medija povodom blokade RTS-a Kikinda bila domaćin tribine “Niste sami” →


Nikon NIKKOR 85mm f/1.8G AF-S objektiv cena, cene Srbija, prodaja Beograd Novi Sad Niš\nNikon NIKKOR 85mm f/1.8G AF-S objektiv cene\nI na daljina 85 mm maksimalan otvor blende f 1 8 minimalan otvor blende f 16 konstrukcija objektiva 9 elemenata u 9 grupa ugao prikaza 28,... specifikacija\ncena od 51.990,00 do 53.035,00 din | prodavnica (4)\nI na daljina 85 mm maksimalan otvor blende f 1 8 minimalan otvor blende f 16 konstrukcija objektiva 9 elemenata u 9 grupa ugao prikaza 28\nEPonuda nije internet prodavnica već Vam omogućava da brzo i lako nađete Nikon NIKKOR 85mm f/1.8G AF-S objektiv po najjeftinijoj ceni. Naš cilj je da kupci budu što bolje informisani o ponudi Nikon objektiv NIKKOR 85mm f/1.8G AF-S na tržištu Srbije. Vrlo lako nalazite željeni proizvod za kategoriju Objektivi cene, ne morate da lutate od sajta do sajta za Nikon Objektivi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nikon NIKKOR 85mm f/1.8G AF-S objektiv sa PRODAVCEM. EPonuda ne može da garantuje potpunu tačnost specifikacije i slika za Nikon NIKKOR 85mm f/1.8G AF-S objektiv. Pre kupovine, podatke za Nikon objektiv NIKKOR 85mm f/1.8G AF-S proverite na sajtu PROIZVOĐAČA.


Na panelu na kojem je danas razgovarano o stanju i izazovima sa kojima se suočava energetski sekor BiH, naglašeno je da je BiH preuzela obaveze koje se odnose na otvaranje tržišta, a koje mora ispuniti.\nNačelnik Odeljenja za elektroenergetiku u Ministarstvu energetike i rudarstva RS Milan Janković je rekao da je u BiH došlo do malog pomaka u otvaranju tržišta električne energije, iako su preduslovi i obaveze na snazi duži niz godina.\n“Čitav niz godina unazad obećavalo se i preuzimale su se obaveze kroz ugovor o osnivanju Energetske zajednice Jugoistočne Evrope. Međutim, konkretni pomaci u realizaciji tog ugovora, u dijelu koji se odnosi na otvaranje tržišta, su veoma skromni”, rekao je Janković.\nOn je naglasio da je sa Energetskog samita poslata jasna politička poruka da postoji spremnost da se u razumnom roku usvoje potrebni zakoni u ovoj oblasti kako bi BiH konačno ispunila ono što je davno obećala.\n„Rokovi koji su nam ranije dati su istekli još 1. januara 2015. godine. Očekujemo da ove godine imamo usvojene zakone na svim nivoima. Radne grupe na tehničkom nivou su uradile mnogo, ali su neka politička pitanja, gdje se dovode u pitanje nadležnosti entiteta i BiH, posebno u sektoru gasa, dovela do zastoja“, rekao je Janković.\nJanković je rekao da tržište električne energije u BiH nije zaživjelo, da su cijene struje na nižem prosječnom nivou od tržišnih cijena u Evropi te da bi potpuno otvaranje tržišta značilo rast cijena u RS.\n„Ukoliko bi u potpunosti prešli na otvoreno tržište, za Republiku Srpsku bi to skoro sigurno značilo znatno povećanje cijena što je za svaku Vladu nepopularno. Vlada može kroz određene subvencije pokušati da spriječi tarifne udare na socijalno ugrožene kategorije potrošača“, kazao je on i dodao da su deceniju unazad tržišne cijene električne energije u Evropskoj uniji išle uzlaznom putanjom, jer su obnovljivi izvori energije podizali cijenu.\nSekretar u Državnoj regulatornoj komisiji za električnu energiju (DERK) Edin Zametica rekao je da je energetski sektor jedan od razvijenijih sektora u BiH i da BiH treba da nastavi sa korištenjem komparativnih prednosti koje ima u ovoj oblasti.\n“Međutim, to ne znači da nisu potrebna dalja ulaganja, razvoj i aktivnosti u liberalizaciji sektora električne energije. Tu, prije svega, mislim na razvoj legistative, odnosno usaglašavanje sa obavezama koje imamo. Naravno, trebamo vidjeti i koji su interesi BiH u razvoju energetskog sektora”, istakao je Zametica.\nTokom drugog dana Samita razgovarano je i o potrebi reforme sistema podsticaja za obnovljive izvore eneregije te istaknuto da je BiH potrebna reforma u ovoj oblasti s ciljem smanjenja troškova podsticaja za obnovljive izvore energije i olakšavanja razvoja projekata. Na panelu se moglo čuti i da Distrikt Brčko uopšte nema sistem podsticaja za obnovljive izvore te da bez njega reforma neće biti potpuna.\nTagovi: energetski samitizborizdvajamoneumvazno